text:
Myndir og úrslit frá GP4
ítróttur26-01-2018 - 08:03 - Jóanis Albert Nielsen
Vikuskiftið 13. og 14. januar varð fjórða grand-prix kappingin í badminton hildin á Giljanesi og í høllini í Kollafirði.
Fyri at kappingin skuldi ganga so smidliga sum møguligt, varð ein roynd at hava ein part av kappingini í Kollafirði eisini.
Heiðursmerkini vórðu deild soleiðis:
U11 A - dreingir
1. Filip Høgnason, KBF
2. Kristoffer Samuelsen, HBF
3. Sjúrður E. H. Eysturoy, HBF og Jógvan Andrias Petersen, ÍF
U11 A - gentur
1. Julianna í Heiðunum, HBF
2. Rebekka Eysturskarð, KBF
3. Eyð L. Debess, HBF og Eva Jacobsen, KBF
U11 B - dreingir
1. Búgvi D. Skála, HBF
2. Tóki Y. Guttesen, HBF
3. Markus Bjarnason, HBF og Leivur Fonn, KBF
U11 B - gentur
1. Eira Á. Petersen, HBF
2. Margretha í Buð, KBF
3. Bjørg Trille Sørensen, HBF og Osla Johannesen, KBF
U11 C - dreingir
1. Kristian Jacobsen, ÍF
2. Símun Sigvardsen, HBF
3. André Johannesen, KBF og Óðin J. Glerfoss, HBF
U11 C - gentur
1. Bjørt Heinesen, HBF
2. Naomi Rajani Færø, HBF
3. Sesilia Svøðstein, KBF og Brynhild S. Birnudóttir, HBF
U11 D - dreingir
1. Fríðrikur Helmsdal, KBF
2. Jafet Rasmussen, HBF
3. Fríði Heinesen, ÍF og Roma Kurt Samson, KBF
U13 A - dreingir
1. Bjarti Samson Vang, HBF
2. Asbjørn Heide Olsen, HBF
3. Aron á Reynatrøð, ÍF og Leivur Joensen, KBF
U13 A - gentur
1. Ranja Joensen, KBF
2. Oddbjørg í Buð Justinussen, KBF
3. Rakul Sørensen, ÍF og Miriam Hávarsá, KBF
U13 B - dreingir
1. Benjamin Óli Højgaard, HBF
2. Andrias P. Dam, HBF
3. Christian B. Petersen, HBF og David Syderbø, HBF
U13 B - dreingir
1. Julia Jacobsen, ÍF
2. Sólja J. Petersen, ÍF
3. Marta Nesá, ÍF
U13 C - dreingir
1. David Sørensen, HBF
2. Jaspur Jacobsen, HBF
3. Óðin á Mýrini, MBF og Dánial F. Joensen, HBF
U13 D - dreingir
1. Zakarias R. Wang, HBF
2. Filip Joensen, KBF
3. Hákun Mikal Nicolajsen, SBF og Jón Rói Johnson, ÍF
U13 D - gentur
1. Elin Hovgaard, MBF
2. Marin av Trøð Lauritsen, MBF
3. Bára W. Olsen, MBF og Rikka A. Joensen, MBF
U15 A - dreingir
1. Dávid L. Debess, HBF
2. Rúni R. Hammer, HBF
3. Magnus í Niðristovu Olsen, HBF og Eli Joensen, KBF
U15 A - gentur
1. Ingibjørg Muller, KBF
2. Mia Thorkildshøj, HBF
3. Sanna Thorkildshøj, HBF og Erla Johannesen, KBF
U15 B - dreingir
1. Pauli Maldrias Joensen, KBF
2. Jónas á Bergi, KBF
3. Petur Martin Bertholdsen, KBF
U15/17 B - gentur
1. Bára Danielsen, HBF
2. Marta Tóradóttir, KBF
3. Anna Klein Olsen, KBF og Anna E. Olsen, HBF
U15 C - dreingir
1. Tóki R. Troest, HBF
2. Rasmus Kirkegaard, KBF
3. Emil Kirkegaard, KBF
U15 C - gentur
1. Yngva Lamhauge, HBF
2. Krista Lydersen, KBF
3. Petra J. Dal-Christiansen, HBF og Rannvør Hjelm, KBF
U15 D - dreingir
1. Ári Isfeld, HBF
2. Ludvík Heðinsson, HBF
3. Árant Mortensen, HBF og Heini Ey. Rubeksen, HBF
U17 A - dreingir
1. Jónas Djurhuus, HBF
2. Ari M. Jacobsen, KBF
3. Árant á Mýrini, MBF og Ari Nandi, HBF
U17 A - gentur
1. Adhya Nandi, HBF
2. Sissal Thomsen, HBF
3. Bjarnhild í Buð Justinussen, KBF og Lena Maria Joensen, KBF
U17 B - dreingir
1. Regin Gleðisheygg, ÍF
2. Hjalmar Gregersen, ÍF
3. Hannis D. Rasmussen, ÍF
Vaksin A - menn
1. Jónas Djurhuus, HBF
2. Magnus Dal-Christiansen, HBF
3. Árant á Mýrini, MBF og Ari M. Jacobsen, KBF
Vaksin A - kvinnur
1. Gunnva Jacobsen, HBF
2. Lena Maria Joensen, KBF
3. Johanna Osberg Højsted, KBF og Bjarnhild í Buð Justinussen, KBF
Vaksin B
1. Bjarki Hansen, HBF
2. Bárður Thomassen, MBF
3. Andras Davidsen, MBF og Erik E. Thomsen, HBF
Vaksin C
1. Poul Poulsen, MBF
2. Hans Martin Gaard, HBF


c: text/html

text:
Orð og lag: Símun av Skarði
Viðmerking: Yrktur til fólkafund á Klakki 2. hvítusunnudag í 1905.
1. Eg var mær og vitjaði bróður,
sum er størri og eldri enn eg;
mangan hevur hann verið mær góður,
mangan víst mær á beinasta veg.
Greiddi eg honum frá,
hvussu vónloysi lá
yvir mær og so mínum landi við.
2. Eg við sorg honum sannleikan segði,
at her kuldin skjótt drap hvørja vón.
At tann kavi, sum veturin legði,
ikki tána vil burtur av lón,
at her stird er hvør sál,
sum hon úr heljar skál
hevði drukkið havt deyðadrykkin sín.
3. Bróðir mín leit seg um, og hann bendi
á tað land, sum hann nú hevur bygt!
Sólin logandi ljósgeislar sendi,
kveikti lív í hvørt sovandi kykt:
og har sungu tey øll
– fólk í smáttu og høll –
sungu eldhugavónir út um land.
4. Og hann mælti tey orð á tí sinni
– tey í sál míni enn ljóða hvøll -:
Kæri bróðir mín, legg tær í minni,
at vit sjálv eiga lívsneistar øll,
at tað verður eitt bál,
um at hvør mannasál
leggur sín neista til hin sama eld.

robotstxt: allowed

filter: keep


text:
Tíðindaskriv
18.05.2017 - 15:53
Ítróttur > Ítróttur > Flogbóltur
Landsliðsvenjararnir Bárður Bendix Mikkelsen og Ragnar í Haraldstovu hava í dag úttikið teir 12 leikararnar, sum skulu umboða Føroyar á oyggjaleikunum í Gotlandi 24. til 30. juni 2017.
Leikararnir eru Thorvald Danielsen, Aalborg; Ingálvur Eyðunsson Olsen, ÍF; Steffan Olsen, Mjølnir; Johan Arni Elisson Wang, Fleyr; Trygvi Hansen, Ternan; Bárður Jacobsen, Ternan,
Bjarki Enni, Amager; Bjarni Larsen, Tromsø; Rói Hentze, Fleyr; Niels Niclasen, Fleyr og Oskar í Haraldstovu Weihe, SÍ og Suni Juul Petersen, Fleyr, vantar á myndini.
Við á ferðini verða eisini Katrin Petersen, fysioterapeutur, Jan Hentze, liðleiðari og Rúna Hentze, umbođ fyri FBF.


text:
Orð og lag: Otto Udd-Johansen
Týtt: Petur William Háberg
1. Troytta sál, sum ófrelst gongur,
kom í Jesu opna favn,
skjótt býðst náði ikki longur,
leita inn í tryggu havn!
Niðurlag:
Hví við særda hjarta tínum
ganga, tá tú frið kanst fá?
Kom við tínum syndum, pínum,
hjálp mót øllum fært tú honum hjá!
2. Hoyr – so eym hans rødd tær bjóðar:
„Kemur tú?“ so stilt hann spyr.
Sál, til tín nú kallið ljóðar,
nú hann er við tínar dyr.
3. Lat nú vantrúgv, iva fara,
søkk teg í hans náðiflóð,
fyri teg skal ævigt svara
krossins dýrabara blóð.
4. Synd tín burt í ævir tváað,
leið tín løgd til lívsins lond,
ein dag skalt tú Jesus skoða,
har á ljósins føgru strond.


text:
Nám hevur givið út slóðbrótandi bókina "Mennandi sálarfrøði", ið Gitte Klein og Ann-Britt Fríðheim Mortensen hava skrivað. Savna hevur staðið fyri ráðgeving, sniðgeving og umbróting.
Gitte Klein og Ann-Britt Fríðheim Mortensen hava skrivað bókina, sum er tann fyrsta av sínum slagi á føroyskum. Bókin byggir á ástøði í positivari sálarfrøði, menningarsálarfrøði og neurosálarfrøði. Hon gevur boð upp á, hvussu til ber at arbeiða øðrvísi við sálarheilsu og trivnaði í verki og harvið betra trivnað og sjálvsvirði hjá børnum og ungum – geva teimum betri sálarheilsu.
Bókin er ætlað øllum, sum hava áhuga fyri trivnaði hjá børnum og ungum, foreldrum, námsfrøðingum, lærarum og øllum øðrum, sum eru um børn í tí dagliga.
Bókin varð løgd fram í Miðlahúsinum 2. februar har høvundarnir greiddu frá innihaldinum og landsstýriskvinnurnar Sirið Stenberg og Rigmor Dam søgdu nøkur orð.
Savna hevur samskipað, ráðgivið, sniðgivið og umbrotið bókina. Sniðgevi er Fríðbjartur Miðberg.


text:
Haldaraskipan hjá STROK og Píka7 heldur skil á øllum haldum. Talan er um eina skipan, sum sjálvvirkandi endurnýggjar haldini, tá ið tíðarskeiðið er runnið. Hetta er gjørt við at brúka QuickPay gjaldsskipanina. Haldaraskipanin tekur sær eisini av søluni av Míni Jólabók, sum er árlig jóla útgáva hjá Bókadeild Føroya Lærarafelags. BFL hevur teirra egnu útberingarnetverk, har tey hava ein ábyrgdarpersón á hvørjum skúla, og tískil var ein serment skipan sum henda betri egnað til tey enn at byggja á eina standard e-commerce skipan. Skipanin hevur eisini integratión við Mailgun, sum verður brúkt til at senda brúkaraupplýsingar og fakturar við og til MailChimp, sum verður brúkt til marknaðarføring.
Skipanin er ment av dot.fo


text:
Úr føroyskum morgunregni flugu vit í dag við Atlantsflogi suður um Alpurnar og beint til Malpensaflogvøllin, hin størsta í italska fíggjarhøvuðsstaðnum, Milano, har norðuri í Lombardia.
Omafyri er B+W polaroid filtur brúkt, meðan niðara myndin er púra filturleys yvir stórbýnum Milano.
Vit taka tokið frá flogvøllinum til jarnbreytarmiðstøðina í Milano og so ein hýruvogn til húsini, vit hava leigað í eina viku fyri 160 krónur um dagin fyri hvønn. Í túninum síggjast ikki bara milanesarar, men eisini jødar og ein Vespa.
Støðið, ella komforturin, endurspeglast í bíliga prísinum. Men umhvørvið er sum ein bygd mitt í býnum. Tað hevur eisini ein prís.
Og her eru húsini, har vit gista hesa vikuni mitt í Milano.


text:
Krevst visum um mann skal lesa í Stóra Bretlandi?
JA!
Øll sum hava grønt pass og sum ætla sær at vera longri enn 6 mánaðir í Stóra Bretlandi skulu søkja um "Entry Clearance".
Frá hálvum november 2005 eru nýggjar reglur komnar um innferðaloyvi til Stóra Bretlands, hesar reglur eru bara galdandi fyri tey, sum hava grøn pass og sum ætla sær at vera í Stóra Bretlandi í longur enn 6 mánaðir, t.d. í samband við lestur. Tey sum hava grønt pass, skulu nú hava "Entry Clearance".
Boðini frá bretsku sendistovuni komu 1. desember 2005 og eru hesi:
If a Faroese inhabitant carrying a green Faroese/Danish passport wants to study in the UK for more than six months, they will need to apply for entry clearance. If the Faroese national is a holder of the Danish citizen passport with an EU marking on it, then there is no need to apply for entry clearance, however they will need to contact the home office to inform them of their intention to stay longer than six months, so that a residence permit can be issued.
Við grønum passi fært tú “ENTRY CLEARANCE” á bretsku sendistovuni í Keypmannahavn, tú skal senda umsókn saman við viðkomandi skjølum ella skalt tú fara á sendistovuna. Skjølini talan er um, eru upptøkubrævið frá universtitetinum í Bretlandi, bræv frá SU og ÚSUN um at tey rinda skúlagjald og studning. Tað kostar £85 at fáa "Entry Clearance". Lesið meira her. Her er eitt oyðublað, sum tú skalt fylla út í samband við umsóknina.
Alternativið er at fáa sær eitt reytt pass, tá nýtist ein ikki "Entry Clearance".


text:
Hara
Harur (Leporidae) eru ein ætt í bólkinum harudjór. Hara er eisini føroyska navnið á eini Leporidae slekt Lepus.
Innihaldsyvirlit
Harur (Lepus)[rætta | rætta wikitekst]
Eyðkenni fyri harur er at tær hava eina lítla tonn aftan fyri fortennirnar í báðum kjálkum, og at bakbeinini eru munandi stórligari enn forbeinini, tað er hetta ið gevur haruni eitt 'hoppandi' gongulag.
Harur ið finnast i Europa eru;
- Hara (Snjóhara) (Lepus timidus).
- Suðurhara (Lepus europaeus).
- Pólhara (Lepus arcticus), í Grønlandi
- Kapphara (Lepus capensis), hevur spjatt seg úr Afrika til Miðeysturs og Suðurevropa.
Føroyska haran (Lepus timidus)[rætta | rætta wikitekst]
Haran í Føroyum (Lepus timidus) leggur 3 ferðir um árið. Hon leitar eftir føði, meðan ungarnir krógva seg í holum. Haran í Føroyum nevnist snjóhara, men verður meira grálig nú um vetrarnar, av tí at so lítið av kava er.
Kanadiska pólharan (Lepus arcticus), sum er í Grønlandi, og Norðurevropeiska snjóharan (Lepus timidus) eru lívfrøðiliga rættiliga líkar. Pólharan og snjóharan eru 46-61 cm langar og viga 3,5-4,2 kg. Í Grønlandi eru tær størri jú longri norðuri, tær halda til. Tær hava stutt, breið oyru við svørtum snippi.
Pólharan er heilt hvít á vetri. Harafturímoti eru tvey litfrábrigdi, tá talan er um snjóharu. Vetrarfeldurin á teimum, ið reika heilt har norðuri, í Miðnoregi og Norðurnoregi, er snjóhvítur, harafturímóti er hann ljósagráur og ber í hvítt syðri í Føroyum, Skotlandi, Írlandi, og í Suðurnoregi og Suðursvøríki. Hjá báðum sløgunum er summarfeldurin morlittur og gongur yvir í heilt ljósamorreytt.
Hvussu víða reikar haran, og hvar heldur hon til[rætta | rætta wikitekst]
Í Íslandi eru ongar harur. Snjóharan er í Føroyum, Skotlandi og oyggjaflokkunum har, Írlandi, Noregi og Svøríki, umframt í Alpunum. Í Føroyum er væl til av henni, og hon er slept upp í fleiri oyggjum. Pólharan finst fram við norðurstrondini í Kanada og í Grønlandi fram við strondini, tó ikki í Landssynningsgrønlandi og í Melvillevíkini. Fornfrøðingar hava funnið beinleivdir av henni í norðbúgvabygdum úr víkingatíðini.
Í august 1855 vórðu 4 snjóharur sleptar í Kirkjubøreyn. Tær vóru snjóhvítar um veturin, men longu í 1860-árunum vórðu nakrar blágráar vetrarharur sæddar - bláharur. Tær vuksu skjótt í tali og troðkaðu ta hvítu snjóharuna heilt burtur. Veturin 1916-1917 varð tann seinasta snjóharan skotin.
Royndir við snjóharu-bláharu vísa, at hvíti vetrarfeldurin altíð troðkar seg framat; tað liggur í hesum harunum. Á Kragerø í Noregi, haðani tær føroysku snjóharurnar komu, er eitt blendsøki, har snjóharur halda seg høgt og bláharur lágt. Um bara ein av teimum 4 uppsleptu snjóharunum hevur havt bláharu-ættarbregði í sær, hevur ikki borið til at sæð tað, fyrr enn stovnurin varð so væl fyri, at bláharu-ættarbregðið slapp framat.
Bláharan í Føroyum leggur 3 ferðir um árið, tá veðrið er til vildar, men snjóharan leggur bara 2 ferðir. Harumframt fær snjóharan hvíta vetrarbúna sín fyrr um heystið, enn bláharan fær sín blágráa vetrarbúna.
Í Føroyum liggur kavin sjáldan leingi, so tað hevur verið nógv verri hjá snjóharuni enn hjá bláharuni at fjala seg fyri harumonnunum. Tá ið snjóharan varð flutt til eitt øki við havveðurlagi, misti hon øll framíhjárættindi síni. Hetta hevði við sær, at ikki gingu meira enn 60 ár, fyrr enn tað ráðandi snjóharuættarbregðið var forkomið. Eitt frálíkt skúladømi, tá tað kemur til arvalívfrøðina. Pólharan og snjóharan halda til í skógi, har skógur er, men annars eru tær á lyngheiðum heilt upp at kavanáminum. Tær leggja ímillum grót og klettar.
Haran etur plantur, grøs, stargrøs, urtir og trøllakambar, umframt knubbar og endaknappar á runnum og trøum. Pólharan og snjóharan eru virknastar í dimmingini. Men tá ið makingartíðin kemur, og tær renna hvør eftir aðrari og gera seg upp, síggja vit tær eisini um dagin.
Hara gongur kviðin í einar 7 vikur. Pólharan og vetrarhvíta snjóharan longst norðuri leggja bara eina ferð um árið, men longur suðuri leggja tær tvær ferðir um árið. Bláharan í Føroyum leggur 3 ferðir um árið, og 2-3 ungar eru í hvørjari legu. Kortini er sjáldan, at veðrið er so gott, at allar 3 legurnar koma undan. Í leguni hjá pólharuni í Grønlandi eru 5-7 ungar. Teir eru kynsbúnir, tá ið teir eru 8 mánaðir gamlir. Hetta hevur við sær, at ársgamlar harur leggja.
Pólhara og snjóhara verða veiddar, tí at kjøtið smakkar so væl. Hildið verður, at stovnurin í Føroyum í 1997 var uml. 5 000 harur, men av tí at harumenn í Føroyum ikki skulu biðja um veiðiloyvi ella geva fongin upp, er torført at meta um, hvussu nógv verður skotið árliga. Í Føroyum er loyvt at skjóta haru frá 2. november til 31. desember.
Frábrigdi[rætta | rætta wikitekst]
Fleiri staðsettir (lokalir) snjóharustovnar breðga frá upprunastovninum, og verður hetta nevnt "frábrigdi"; t.d. í Skotlandi (L. t. scoticus), í Írlandi (L. t. hibernicus) og í Sveis (L. t. varronis). Føroysku harurnar hava longu sýnt broytingar, ið benda á at føroyski stovnurin kann gerast eitt føroyskt frábrigdi í framtíðini, eins og hent er við føroysku mýsnum og fleiri føroyskum fuglastovnum.


text:
At Steintór Rasmussen við sínum eldhuga og virkishuga er gull verdur fyri føroyska mentan, kunnu vit øll vera samd í. Steintór hevur sanniliga við sínum mongu sangskattum, og ikki at gloyma sínum ótroyttiliga arbeiði við ungum talentum, sett sítt fingramerki á føroyska tónleikamentan. Hvør minnist ikki til unga fitt bolluta klaksvíksdrongin Jógvan Hansen, sum við Kulum Rótum fekk luft undir veingirnar og fleyg uppá tindin fyrst her heima, síðani í víðu verð. Eisini minnast vit fitta tvøradrongin, sum Steintór fekk at spíra, til síðani at vaksa til eina rætta poppstjørnu.
Tá ið eg ein dagin fekk spurningin frá kong Kularót sjálvum, Steintór Rasmussen, um dóttir okkara kanska hevði hug at royna seg saman við Kula Rótunum, gjørdist eg ikki sørt errin. Steintór hevði frætt at hon kanska hevði onkur talent hann møguliga kundi brúka í Kulum Rótum. Tórfríð, sum flest onnur børn í Føroym, hevur lurta nógv eftir Kula Rótum, so tá eg fortaldi henni at hon nú møguliga kundi sleppa at royna seg í Kulum Rótum bleiv hon ógvuliga ovfarin, og trúði mær næstan ikki. Sjálvandi vildi hon royna hetta, og var hon sera spent at sleppa at vísa síni kynstir fyri hinum børnunum.
Vit blivi boðin til eina rættuliga audition heima hjá Steintór og Jóngerð, har allar Kula Røturnar vóru samlaðar til venjing. Tórfríð og Anniku, eitt talent úr Havn, sloppu so at vísa hvør dugur var í teimum. Eg giti eg havi verið meira nervøsur enn Tórfríð. Eg haldi ikki at Tórfrið føldi seg rættuliga á heimabana at byrja við, men sum kvøldi leið gekk betur, og tá ið hon so fekk møguleikan haldi eg tað riggaði bara heilt ok.
So at síggja Tórfríð avmyndaði á Portalinum í kvøld saman við hinu frísku Kula Røtunum gjørdi meg sera stoltan. Steintór takk fyri tín stóra eldhuga. Góða eydnu leygardagin.


text:
Í góðveðrinum í dag var eg aftur at finna til start í kapping. Saman við nógvum treystum rennarum norðanfjørðs hevði eg kempa meg til Suðuroyar at verða við í Jóansøkurenningini. Tá ið nú bæði Gutti og Hallur eru til Oyggjarleikir á Isle of White fall tað mær í lut at hjálpa Hvistuni at fyriskipa renningina.
Líkindini at renna í dag vóru bara heilt okey, rutan var ein sokallað út og heim rutan, vegurin út var rættuliga lættur eftirsum her bæði var undanvindur og nakað av undanbrekku, heimtúrin var rættuliga harður.
Sum væntað so legði Borgar út sum eitt óløgi, men Sam var beint í hølinum á honum, eg royndi at hanga í, men eg dragnaði nokkso skjótt. Millum tíðin á 1 km var 3.25 og við 2 km vísti tíðin 7 min. so hetta var ein góð byrjan, men tíverri so megnaði eg ikki at halda hetta høga tempo á heimtúrinum.
Eg kom í mál nummar 3 aftaná Sam og Borgar. Eg megnaði tó at forbetra meðalferðin við 2 sek samanborið við renningina á Sundalagsstevnu.
Næsta kapping verður komandi sunnudag í Fuglafirði á Varmakeldu. Hendan kapping er ikki partur av Grand Prix. Teinurin verið uml. 4 km, so her verður eitt gott høvi at renna eina orduliga tempotúr.


text:
Ítróttur
Doping og antidoping
13. Jun 2013
Doping er altíð komið fyri í ítrótti. Kanska í størri mun seinastu árini. Í hvussu er hoyra vit meira um gølurnar, sum standast av doping....
les meir
Føroyska bridgelandsliðið frálíkt úrslit
27. Mai 2013
Norðurlandameistarakappingin í bridge hevur hetta vikuskiftið verið í Keflavík, og føroyska landslið fekk næstbesta úrslit higartil. Í norðurlendskum høpi er trupult hjá einum føroyskum landsliði...
les meir
Ítrótturin og eg – Jesper Frigast Larsen
23. Mai 2013
Heimasíðan hjá ÍSF setir kendum fólki spurningar um ítrótt og rørslu. Hesa ferð er gesturin úrvalsítróttarstjórin hjá Danska Ítróttasambandinum og føroyavinurin Jesper Frigast Larsen, sum...
les meir
Súkkling: Torkil koyrdi frá heimsmeistaranum
22. Mai 2013
Ungi evnaríki súkklarin, Torkil Veyhe, fekk enn eitt gott úrslit millum sterkastu súkklarar í Danmark 2. Torkil var vælkoyrandi 2. Hvítusunnudag og sjálvt heimsmeistarin Lasse Norman fekk ”bakhjul” frá einum vælkoyrandi Torkil Veyhe.
les meir
HSF og Atlantic Airways halda fram saman
21. Mai 2013
HSF og Atlantic Airways hava í nógv ár havt sera gott samstarv. Og hetta samstarvið fer at halda fram, tí í sambandi við ársaðalfundin hjá...
les meir
FM í svimjing hósdag, fríggjadag og leygardag í Havn
10. Mai 2013
- Úrvalssvimjing í heimsflokki.
les meir
20. til 26. mai seta vit bilin og ganga!
06. Mai 2013
Aftur í ár skipar Fólkaheilsuráðið fyri einari Útiviku. Í Útivikuni fara fólk at ganga og røra seg meira, enn tey vanliga gera. Fólk fara at...
les meir
Sekstanáragomul í Føroyum: Hvussu er heilsustøðan?
02. Mai 2013
-Firouz Gaini hugleiðir um ítrótt: Sambært kanningini ‘Ungfólk 2012’, sum umfataði 540 føroysk ung (276 gentur og 264 dreingir) fødd í 1996 (fimm prosent vóru...


text:
Bílegg gjaldoyra
Bílegg gjaldoyra við at fylla út teigarnar niðanfyri. Gjaldoyra verður selt til tann kursin, sum er galdandi tann dagin, tú ynskir at heinta peningin. Tú mást vera kundi í bankanum fyri at kunna bíleggja gjaldoyra.
Bílegg í góðari tíð
Bílegg gjaldoyra í góðari tíð. Um tú bíleggur 5 gerandisdagar frammanundan, kanst tú vera heilt vís/ur í at fáa gjaldoyrað ásetta dagin. Oftast kunnu vit tó hava peningin kláran við styttri freist.
Soleiðis gert tú
Skriva ynsktu upphæddina og vel, um upphæddin er í donskum krónum ella fremmandum gjaldoyra. Vel síðani ynskta gjaldoyrað og fyll út írestandi teigarnar.
Allir kostnaðir fyri bankans tænastur eru at finna í prísbókini. Um tú hevur spurningar, ert tú vælkomin at seta teg í samband við okkum.
Fyll út oyðublaðið og bílegg
Tosa við okkum
Fá meira at vita um tínar møguleikar


text:
Kanningar frá óheftum vísindafólkum vísa, at mikrobylgjugeisling (frá t.d. fartelefonum) er skaðilig.
- Á flestu síðunum á hesi heimasíðu finnur tú leinki til kanningar um tú trýstir á bláu orðini.
- Á Powerwatch er ein langur listi av kanningum, ið vísir biologiska ávirkan frá t.d. fartelefonum og fartelefonmastrum.
Listin hjá the Bioiniative workgroup t.v. vísir ein langan grafiskan lista yvir kanningar. Allur listin sæst her.
Dr. Andrew Goldsworthy, MSc PhD, greiðir her frá sjálvari mekanismuni, sum ger, at elektromagnetisk geisling ávirkar kyknurnar í mannakroppinum – og sum tí kunnu ávirka allan kroppin. Áhugaverd og grundleggjandi vitan – á enskum. Greiðir frá hvussu tað ber til, at mikrobylgjugeisling kann geva høvuðpínu, kvalma og møði.
Geisling frá fartelefonum skaðar DNA í heilanum
Mikrobylgjunar fara inn í heilan hjá brúkaranum og elva til bæði einkult og dupultbrot á DNA í heilakyknunum. Dupultbrot eru serliga álvarslig og er eitt av undanstigunum til krabbamein. DNA skaðarnir eru væl og virðiliga staðfestir fyri áratíggjum síðan, sum Robert C. Caine eisini dokumenterar í bókini Cellular Telephone Russian Roulette. Óheft vísindafólk, sum Lai og Singh, Philiphs (Loma Linda), Adey (Riverside), Roti-Roti (St. Louis), Repacholi (Australia) og Johansson (Svøríki), eru øll komin fram til somu úrslit hesum viðvíkjandi.
DNA skaðar: Myndin til vinstru vísir vanligar heilakyknur (hjá livandi rottu) við ongum DNA skaða.
Myndin til høgru vísir somu kyknur við DNA skaða, eftir at tær vóru útsettar fyri veikari erbylgjugeisling. Kanningarhátturin, ið nýttur varð, verður róptur ‘comet assay’, ið er standard kanningarhátturin, tá kannað verður fyri DNA skaðar. Myndin er tikin av Henry Lai professara. Les meir um Lai og kanningina á The University of Washington Alumni Magazine.
Samband millum fartelefonir og krabbamein í munnvatnskertlinum
Ovastin fyri INTERPHONE kanningini, Elisabeth Cardis, og vísindafólk úr Ísrael staðfesta samband millum fartelefonir og krabba í munnvatnskertlinum (partoid gland). Títtleikin økist tess longri tú tosar í fartelefon hvønn dag, og økist eisini, jú fyrr í lívinum byrjað verður at brúka fartelefon.
Fartelefonmastrar elva til biologiska ávirkan á mannakroppin
Týsk kanning úr býnum Naila vísti 3 faldaðan krabbameinstíttleika hjá teimum, ið búðu upp til 400m frá tveimum fartelefonsendarum. Kannað vóru 1000 fólk í 10 ár. Týska kanningin og meira generelt her.
Ísraelsk kanning úr býnum Netanya vísti 4 faldaðan krabbameinstíttleika hjá teimum, ið búðu upp til 350m frá eini fartelefonsendistøð. Kannað vóru 622 fólk í 3-7 ár. Ísraelska kanningin og meira generelt her.
Egyptisk kanning (2010) vísir týðiliga ávirkan á hormon framleiðsluna í børkinum hjá teimum, ið búgva tætt við fartelefonmastrar og sum brúka fartelefon. Blóðvirðini vístu greiða minking í ACTH, cortisol, thyroid hormonum, prolactin í ungum kvinnum, og í testosteron virðunum. Kanningin vardi í 6 ár.
Týsk kanning (2011) úr Rimbach, Bavaria, vísir týðiliga broytt adrenalin- og dopamin-innihald í blóðinum hjá 60 fólkum, ið vóru kannaði áðrenn og eftir at ein nýggj GSM fartelefonmastur bleiv tikin í nýtslu. Kanningin varði góðar 18 mánaðar. Týska kanningin og ein stutt umrøða.
Dr. Neil Cherry dregur her saman um lívfrøðiligu kanningarnar av erbylgjugesling, ið vísa neiligu ávirkanina á melantoninframleiðsluna í heilanum, tá ein býr innanfyri 500 metrar frá eini fartelefonmastur.
American Society for Reproductive Medicine prentaði í 2011 kanning, ið vísir, at sáðgóðskan hjá monnum versnar við at uppihalda sær í rúmi við við eini farteldu við WiFi-sambandið í 4 tímar. Eisini hendu skaðar á DNA í sáðkyknunum.
WHO klassaði radiofrekventa geisling í klassa 2B (í 2011), ið merkir, at mikrobylgjur frá m.a. fartelefonum eru “møguliga krabbameinselvandi”.
Eisini kunnu henda stórar broytingar í ‘eydnuhormoninum’ serontonin og í ‘svøvnhormoninum’ melantonin.
Kanning frá 2011 vísti, at Wi-Fi broytir elektriska aktivitetin í heilanum hjá ungum kvinnum og monnum og minkar um árvakni. Ávirkanin var kynsrelaterað, alt eftir um persónurin var maður ella kvinna.


text:
Norðurstova
- Pláss fyri: 48
Glarmyndin Oyggjalandslagið hjá Tróndi Paturssyni sveimar vakurt og ljóðleyst í Norðurstovu. Her valdar friður og møguleiki fyri hugdýping. Norðurstova liggur í friðarliga partinum av Norðurlandahúsinum. Hølið er broytiligt og kann brúkast til nógv.
Norðurstova kann við síni røð av vindeygum vera ljós og kann lata seg upp móti umheiminum, ella hølið kann myrkaleggjast og kann verða hugnaligt og inniligt. Upp á henda hátt kunnu skapast ymisk hugløg til fyrilestrar, skeið, fundir, filmssýningar, ella work-shops, sum hølið er vælegnað til.
Úr Norðurstovu er beinleiðis atgongd til bæði Eystur- og Vesturstovu, so tað er møguleiki fyri bólkaarbeiði ella fleiri ymisk tiltøkum í senn.
Hølisleiga, tiltakið liðugt áðrenn kl. 17.00 2.200 kr.
Eykagjald, tiltakið liðugt aftaná kl. 17.00 1.100 kr.


text:
Skúlaspírin
Skúlaspírin, sum er forskúlin í Eysturkommunu, var fyrsti kommunali forskúli í Føroyum eftir nýggju fólkaskúlalógini. Endamálið og visiónin fyri forskúlan er “Við leiki og læru gerst barnið skúlabúgvið”.
Skúlaspírin er eisini stovnaður fyri at byggja brúgv ímillum dagstovnaøkið og fólkaskúlan. Í Skúlaspíranum fáa øll børn í Eysturkommunu eina bleyta og væl fyrireikaða byrjan uppá skúlagongdina, tey skulu ígjøgnum tey næstu 9 árini. Námsfrøðingar og lærarar starvast lið um lið og á jøvnum føti í Skúlaspíranum, barninum at frama.
Arbeitt verður við grundarlagnum fyri góðari skúlabyrjan, og børnini læra tey mest grundleggjandi hugtøkini aftanfyri fak sum mál og støddfrøði í bæði leiki og læru.
Skúlaspírin er frá kl. 8.00 -11.20 vanligar skúladagar. Eftir hetta kunnu børnini fara yvir á Frítíðarheimið, har tey spæla og hugna sær saman víðari við teirra javnaldrum.
Niðanfyri er innskrivingarskjal til Skúlaspíran og kunningarfaldari:
- Innskriving í Skúlaspíran.pdf (285.33 KB)
- Skúlaspírin faldari.pdf (233.33 KB)


text:
Veljarafundur
Sjónleikarhúsið Niels Finsensgøta 34 Tórshavn FO
Sýningar
Samandráttur
Tað sum tú sært er ikki altíð tað tú fært! Til hetta kommunuvalið halda vit í Sjónleikarhúsinum at vit skulu hava veljarafund unplugged. Ein veljarafund stýrdan av veljaranum og ikki av væl samansettari og vælgjøgnumarbeiddari skrá hjá politisku flokkunum.
Atgongumerki
Lýsing
Lýsing…
Tað sum tú sært er ikki altíð tað tú fært! Til hetta kommunuvalið halda vit í Sjónleikarhúsinum at vit skulu hava veljarafund unplugged. Ein veljarafund stýrdan av veljaranum og ikki av væl samansettari og vælgjøgnumarbeiddari skrá hjá politisku flokkunum.
Veljarin skal sleppa at seta teir spurningar sum bylgjast í honum til polittikaran, sum ikki er sloppin at gera eitt svar heimanifrá. Burtur við teim vanligu klisjeunum. Hvør er politikkarin handan vælpoleraðu facebookmyndina spyrja vit, og hevur hann veruligar meiningar sjálvur?
Fundurin verður ikki filmaður, stroymaður facebookaður etc. Skalt tú hava nakað við, mást tú vera í Sjónleikarhúsinum fríggjadagin 4. November kl. 20.00 til ein spennandi, øðrvísi og stuttligan veljarafund av tí gamla slagnum.
Umboð fyri teir flokkar sum stilla upp til kommunuval í Tórshavn vera við.
Orðstýrari verður til fundin.
Tiltakið er ókeypis. Kaffi, te osb. verður til keyps.


text:
Monday, January 31, 2011
Vit um Vørp
Á Listablogginum fara vit undir ein fastan tátt, sum vit kalla Vit um Vørp har vit eina ferð um vikuna ætla at ummæla, viðmerkja, rósa, kritisera sendingar, sum vit hava hoyrt ella sæð í onkrum av vørpunum. Formurin verður ógvuliga fríur og skiftandi soleiðis at skilja, at vit ætla at skifta í millum stuttar viðmerkingar og longri ummæli. Sum altíð vilja vit fegnar bjóða okkara lesarum til at senda okkum innlegg um eitthvørt, tit hava upplivað í vørpunum. Fyrsti Vit um Vørp bloggur, sum m.a. nemur við sendingina um Victoriu Wild, verður at lesa í morgin.
Posted by Listin at 5:34 PM
Labels: Miðlar
Wauuw
Framsýning hjá Tummas Jákup Thomsen og Brandur Patursson í Birkerød Kunstforening frá 8. januar til 6. februar
Posted by Listin at 6:45 AM
Labels: Framsýningar, IS, Myndlist
Subscribe to: Posts (Atom)


text:
1901 – 2000
Carl Barks, var ein sera víða gitin teknari og høvundur hjá teknifilmsdeildini og á tekniraðforlagnum á Walt Disney Company. Hann var føddur í Merril í statinum Oregon í USA. Foreldrini vóru tilflytarar úr Týsklandi.
hann fór at arbeiða hjá Disney í 1939, eitt ár eftir at Dunnaldur sá dagsins ljós. Har starvaðist hann til 1942, tá ið hann fór at starvast hjá Western Publishing.
Fólk sum starvaðust hjá disney gjørdu tað ónevnd, søgurnar bóru bara navnið Disney, men fólk funnu skjótt útav at ta var ein ávísur persónur sum skrivaði søgurnar og hann var kallaður Tann góði teknarin. Seinni kom fram at góði teknarin var Carl Barks.
Í Danmark var hann høvuðsleverandørur til dunnusøgurnar í Anders And & Co frá fyrsta blaði í 1949 til 1963, tá ið aðrir teknarar tóku yvir.
Í Føroyum kom fyrsta hefti við tekningum eftir Carl Barks í 1995 og seinasta í 1997.
Útgávur:
1995 Carl Barks savnið 1 – 6
1996 Carl Barks savnið 7-12
1997 Carl Barks savnið 13-18
1997 Nú er stund at gleða seg í Dunnaldur og tey á jólum
Ummæli/røða:
Geoffrey Blum: Brøv frá the Duck Man, C.Barks. Carl Barks savnið 1 og 6
John Clark: Carl Barks permuframsýning: 1948-1949. Carl Barks savnið 2
Thomas Andrae/ Geoffrey Blum: At petta dunnuheimin sundur. Carl Barks savnið 3
Bruce Hamilton: Í svørtum og hvítum. Carl Barks savnið 4
Thomas Andrae/ Geoffrey Blum: Barks gerst dapurskygdari. Carl Barks savnið 5
Hugin Eide: Sjokk og sálarbót. Føringurin 22. mai 1997
Bænadikt Joensen: Carl Barks savnið – rithøvundurin og listamaðurin Carl Barks á føroyskum. Dimmalætting 29. desember 1995
Ein spurningur um persónleika. Carl Barks savnið 7
Geoffrey Blum: Brøv frá dunnumanninum. Eitt slag av fólkapensjónstilveru. Carl Barks savnið 8
Geoffrey Blum: Gírikur og tann víðgongdi Barks. Carl barks savnið 9
Dana Gabbard: Hví Barks? Carl barks savnið 10
Steve Eng/ Geoffrey Blum: Umboðsmaður Barks. Carl Barks savnið 11
Geoffrey Blum: Barks permuframsýning: 1951-54. Carl Barks savnið 12
Geoffrey Blum: Brøv frá dunnumanninum. Carl Barks savnið 13 og 17
Geoffrey Blum: Tá ið bróstsukursøgan skuldi skerast til.Carl Barks savnið 14
Geoffrey Blum: Brøv frá dunnumanninum 9. partur. Carl Barks savnið 15
Freddy Milton/Daan Jippes: Í fótasporum Barks. Carl Bark savnið 16
Donald Ault: Hugflogið mennist. Carl Barks savnið 18


text:
Niels Christopher Winther
Niels Christopher Winther (2. juli 1822 - 24. februar 1892) arbeiddi sum sakførari í Havn og í Hjørring til 1868. Hann gav fyrsta blað út í Føroyum, Færingetidende, sum tó bert kom út 9 ferðir í tíðarskeiðnum 13. mai 1852 til 27. juli sama ár. Hann sat á løgtingi frá 1852 til 1857 og var valdur fyrst í Eysturoyar valdømi og síðani í Norðstreymoyar. Harafturat sat hann á fólkatingi frá 1851 til 1857. Á fyrsta fólkatingsvalinum í 1851 varð Niels Winther valdur. Hann var úr Havn, har pápi hansara var snikkari. Hann hevði góð evni, og sorenskrivarin Niels Hunderup tók sær av honum og hjálpi honum seinni at lesa løgfrøði í Keypmannahavn. Hann var liðugur sum juristur longu í 1842 og kom til Føroya í 1849 fyri at virka sum sakførari og fá ár seinni eisini sum politikari.


text:
Konfirmatión í Vesturkirkjuni
02.10.2017 - 09:00 - Ásbjørn Jacobsen
Konfirmatión verður í Vesturkirkjuni 8. oktober kl. 11.00 við Derhardi Jógvanssyni.
Egil Astvardsson, Bjarnoyarvegur 20. Dagurin hildin: Odd Fellow, Grønlandsvegur 56, frá klokkan 17.30.
Bergljót Diana Augustinussen, Suðuroyavegur 9B.
Sunniva Willemoes Dal Christiansen, Tvørgøta 16.
Marius Dam Christophersen, undir Kongavarða 84.
Rannvá Gunnarsdóttir, oman Stóragarð 12. Dagurin hildin: Tannlæknamiðstøðin, Óðinshædd 1, kjallarin, frá klokkan 14.00.
Fía Hammer, Marknagilsvegur 48. Dagurin hildin: KFUM.
Gordon Hansen, Traðagøta 47.
Kristian Herfinsson Hansen, Álvastígur 9.
Bjarta Henriksen, Brattalíð 3.
Karl Gusti Hentze, Eiriksgøta 24.
Ólavur í Skála, Írarók 8.
Rói Jacobsen, Børkugøta 5.
Fríðbjørg Jensen, Suðurrás 10.
Herálvur Jensen , Suðurrás 10.
Eva Louise Schiller Klemmentsen, Velbastaðvegur 24. Dagurin hildin frá klokkan 16.00.
Fríði Dam Lindberg, Niels Finsensgøta 57.
Jákup McGavin Magnussen, undir Kerjum 3.
Jóan Petur Olsen, Dalastígur 11. Dagurin hildin frá klokkan 17.30.
Magnus í Niðristovu Olsen, Fagralíð 18. Dagurin hildin: Kaffihúsið, Bryggjubakki 14, frá klokkan 17.00.
Sólvá í Niðristovu Olsen, Fagralíð 18. Dagurin hildin: Kaffihúsið, Bryggjubakki 14, frá klokkan 17.00.
Niels Jacob Kjærbech Pedersen, Pedda við Steinsgøta 10. Dagurin hildin frá klokkan 16.00 til 21.00.
Búi Petersen, Viðargøta 14, Argir.
Gunnrið Poulsen, Dánjalstrøð 13. Dagurin hildin: Skúlaheimið við Marknagilsvegin frá klokkan 15.30.
Hannis Samuelsen, Bjarnoyarvegur 9.
Sólvá Allansdóttir Samuelsen, Hvalsoyargøta 3.
Rani Simonsen, Javnagøta 11. Dagurin hildin frá klokkan 18.00.
Johild Slættanes, Viðargøta 62, Argir.
Naina Jórun Ingálvsdóttir Soll, Pætursgøta 20, Dagurin hildin: Kantinan í Studentaskúlanum í Hoydølum frá kl. 17.00
Kristin Thomsen, Mikkjalstrøð 11. Dagurin hildin: Hotel Hafnia.


text:
Aftanfyri pallin
Ímeðan eg var í ferð við at læra meg at brúka eina nýggja teldu, varð eg órógvaður av einum veikum smelli, sum segði frá, at hon var í gongd, hóast einki hendi á skerminum. Teldu umboðsmaðurin á hjálparlinjuni segði mær: "Einki vandamál. Teldan er helst í ferð við at leita eftir onkrum á goymsluni, sum tú ikki ert førur fyri at síggja".
Sum eg hugsaði um máliskuna "at arbeiða í baksýni", byrjaði eg at fata, hvussu sjónliga glógvandi eg eri í viðurskiftum mínum við Gud. Um eg ikki eri førur fyri at ímynda mær eitthvørt, haldi eg tó, at tað fer ikki at henda. Men tað er ikki soleiðis Gud virkar.
Eg síggi í hesum eitt sláandi dømi um, hvussu Gud virkar í loyndum í samband við umvending Sauls. Meðan tey trúgvandi máttu líða undir miskunnarleysu jagstran hansara (Ap.8,1-3), fyrireikaði Gud at broyta hann til ein ágrýtnan umboðsmann Kristusar (Ap.9,15).
Eru umstøður í lívi tínum í dag, har tú kennir, at Gud ikki virkar í tær? Kanska eru tað umstøður, sum seta seg uppímóti einihvørjari roynd til broyting. Kanska er onkur, ið tú elskar, sum í treiskni noktar at taka ímóti tilboði Guds. Hóast tað kann tað tykjast, sum at einki hendir, so virkar Gud tó í loyndum fyri aftan leiktjøldini fyri at fremja Sína ætlan.
Umsett úr Our Daily Bread
Mikkjal á Bergi


text:
Stk. 1. Hesin sáttmáli fevnir um skip, sum eru útgjørd og góðkend til at halda vakt yvir einum og hvørjum, sum ikki hevur við fólk at gera (Guard- og Chasevessels).
Stk. 2. Ásetingarnar í høvuðssáttmálanum millum RFF og FSN eru ikki galdandi fyri hesi skip. Tó eru hesar greinar í høvuðssáttmálanum galdandi: §1, §2, § 4, §5 stk 2, §5 stk 8, §6, § 12, stk. 3, §17, §19 til og við 23.
§2 Hýrur
Stk. 1. Skipari og stýrimenn mynstra pr. túr og verða avroknaðir pr. dag:
Við undirskrivan
Skipari 1. mars 2017: 2.280 kr um dagin
1. mars 2018: 2.333 kr. um dagin
Stýrimaður 1. mars 2017: 2.026 kr um dagin
1. mars 2018: 2.072 kr um dagin
Afturat hesum kemur frítíðarløn sambært løgtingslóg um frítíð við løn nr. 30 frá 7. apríl 1986 við seinni broytingum. Reiðaríðið heldur útreiðslur av kosti umborð. Omanfyri nevndu hýrur hækka við sama % stigi sum lønartalvan.
Stk. 2. Reiðaríið flytir vegna manningina frá 1. mars 2017 9% til eina av báðum pørtum góðkenda eftirlønarskipan. Eftir 1. mars 2018 verður eftirlønin 10%.
Henda skipan er sjálvboðin fyri menn, sum eru fyltir 55 ár, ella eru tilknýttir reiðarínum styttri enn 2 mánaðir.
Stk. 3. Skiparar og stýrimenn á skipum fevndum av hesum sersáttmála, ið eru settir í fast starv hjá reiðaríið, eru fevndir av felagsreglunum í høvuðssáttmálanum.
§3 Arbeiðskor
Stk. 1. Útmynstringin er í mesta lagi 6 vikur umborð, og 4 dagar samanlagt til ferðing báðar vegir. Um silgt verður uttanfyri Norðurevropa er útmynstringin tó í mesta lagi 8 vikur umborð, og 4 dagar samanlagt til ferðing báðar vegir.
Stk. 2. Um fari verður út um ávikavist 6 og 8 vikur umborð verður goldin ein upphædd svarandi til 25% av daglønini fyri hvønn dagin. Um fari verður 14 dagar út um ávíkavist 6 og 8 vikur, verður goldin ein upphædd svarandi til 50% av daglønini fyri hvønn dagin. Hetta er tó ikki galdandi um skiparin ella stýrimaðurin ynskja at vera longur umborð.
§4 Mynstring og uppsøgn
Stk 1. Hýringin er galdandi fyri ein túr í senn, frá maður fer heimanífrá til hann er heima aftur.
Stk 2. Um reiðaríið ynskir at fáa mann við aftur, skal hann boða honum frá hesum innan 7 dagar eftir at túrur er av.
Stk 3. Hevur maður lova seg við skipi, og vil hann geva avboð, so skal hetta gerast í seinasta lagi 3 dagar áðrenn farið verður. Halda partarnir ikki skyldu sína smb. hesi grein til at geva avboð rættstundis, so skal reiðari, sum er ov seinur at geva avboð, rinda eina samsýning, sum svarar til 50% av dagløni í:
3 mánaðir fyri skipara
2 mánaðir fyri 1. stýrimann
1½ mánað fyri 2. stýrimann.
Stk. 4. Maður sum gevur avboð ov seint skal rinda reiðarínum í samsýning upphædd, ið svarar til 15 ferðir daglønina, hetta er tó treytað av, at maður minst 10 dagar áðrenn farið verður, fær boð um nær farið verður..
§5 Bjarging
Um reiðaríið við sáttmála hevur frásagt sær rætt til bjargingarløn, hava skipari og stýrimenn ikki rætt til bjargingarløn.
§6 Gildi
Stk. 1. Hesin sáttmálin kemur í gildi tann 1. mars. 2017, og kann sigast upp frá báðum pørtum við 3 mánaða varningi, fyrstu ferð til 1. mars 2019.
13. mars 2017


text:
Oda Strøm
17.04.2018 - 16:19
Í aftursvari seinnapartin vísir Heini í Skorini, sum hevur lagt sendirøðina “Gud signi Føroyar“ til rættis, atfinningunum frá skúlaleiðsluni í frískúlanum hjá Kelduni aftur.
Vit prenta alt svarið niðanfyri:
Keldan, Darwin og Kringvarpið
- Aftursvar til skúlaleiðsluna í frískúlanum hjá Kelduni
”Menningarlæran er í stríð við tað, sum Bíblian lýsir um skapanina.”
Soleiðis segði Jastrid Høj, skúlastjóri í frískúlanum hjá Kelduni, í fimta parti í sjónvarpsrøðini Gud signi Føroyar. Eftir sendingina hevur leiðslan á skúlanum tikið frástøðu frá ávísum orðingum í upplestrinum í sendingini. Leiðslan vil ikki vera við, at skúlin ”vrakar” ella ”forkastar” menningarlæruna. Men tá hesi orðini vórðu brúkt, so skuldu tey skiljast soleiðis, at leiðslan vrakar ella forkastar menningarlæruna sum fakta ella sum sannroynd. Tí, sum Jastrid Høj segði í sendingini:
”Tá tað kemur til stykkis, bæði viðvíkjandi menningarlæruni og skapanarlæruni, so skal trúgv til bæði, tí hvørki av teimum kunnu prógvast.”
Tað er hetta sjónarmiðið, sum lívfrøðingarnir í sendingini mótmæla. Teir meta ikki, at menningarlæran er ein trúgv ella metafysiskur pástandur, men ein væl grundað vísindalig hypotesa, sum er eygleidd og testað aftur og aftur; og sum framvegis er tann mest sannførandi frágreiðingin uppá, hví lívið á jørðini hevur háttað seg, sum tað hevur. Tí dregur sendingin ta niðurstøðu, at frískúlin hjá Kelduni ”vrakar” ella ”forkastar” menningarlæruna.
Fyri allar flestu lívfrøðingar er menningarlæran ein sannroynd. Men tað tykist sum um, at fyri Jastrid Høj og onnur samsint hvílir menningarlæran á eini lívsáskoðan. Tí, sum Jastrid sigur í sendingini:
”Ymiskar heimsáskoðanir liggja aftanfyri tað, sum bøkurnar skriva. Og kanska (vit, red.) eisini gera børnini meiri tilvitaði um, hvat halda tit liggur aftanfyri hetta? Er hetta tað, sum Bíblian sigur? Ella kann hetta vera tað, sum humanisman sigur?”
Mótsetningur ella samsvar
Skúlaleiðslan vil heldur ikki vera við, at ”skúlin lærir sínar næmingar, at vísindaliga ástøðið um menningarlæruna er skeiv.” Sjálv staðfesti Jastrid annars, at ”menningarlæran er í stríð við tað, sum Bíblian lýsir um skapanina.” Og víðari segði hon soleiðis:
”Vit læra í hvussu so er næmingarnar at síggja tað út frá teimum kristnu virðunum… at síggja tað út frá Bíbliuni … hvat sigur Bíblian til hetta? Og at síggja um tað er eitt stríð harímillum … og at læra børnini at taka støðu… hvat sigur Bíblian um hetta.”
Tað er rætt, at Jastrid ongastaðni sigur beinleiðis, at menningarlæran er skeiv. Hinvegin er trupult at koma til aðra niðurstøðu, tá Jastrid sjálv vil vera við, at menningarlæran og bíbilska skapanarsøgan eru mótsetningar og samstundis leggur dent á, at her á skúlanum tulka vit spurningin í ljósinum av Bíbliuni.
Sendingin vísti, at fyri mong kristin er einki ósamsvar ímillum menningarlæru og kristna trúgv. Men um tað veruliga er eitt ósamsvar, sum skúlaleiðslan vil vera við, so er tann logiska avleiðingin, at ein má velja antin hetta ella hitt.
Í samskiftinum við Jastrid Høj, sum ikki kom við í sendingina, hevur hon eisini greitt frá, hvussu starvsfólkini á skúlanum brúka amerikonsku heimasíðuna Answers in Genesis sum íblástur. Ein heimasíða, sum púra greitt vrakar menningarlæruna. Ein heimasíða, sum tvíheldur um, at jørðin er nøkur fá túsund ár, hóast allar flestu náttúruvísindafólk halda, at jørðin er nógv, nógv eldri. Við øllum hesum upplýsingum er trupult at koma til aðra niðurstøðu enn hana, sum sendingin legði fram.
Um tað veruliga er so, at skúlaleiðslan í Kelduni góðtekur menningarlæruna sum væl grundaða vísindaliga hypotesu, so hevði tað verið nógv lættari, um Jastrid Høj bara segði hetta, tá hon fekk spurningin. Men tað gjørdi hon ikki.
Heini í Skorini
Les eisini: Frískúlin í Kelduni svarar aftur


text:
Mánadagin kunnu føroyingar eisini njóta tann nýggja Vencilin, tann, sum Jens Stoltenberg so stoltur heldur í. Javnaðarflokkurin hitti Stoltenberg, og frá teimum fekk hann nýggja Vencilin og eitt prent av permuni, sum Brandur Patursson hevur gjørt og prentað á Steinprenti. Aftast í Venclinum eru yrkingar, sum føroysk skøld hava yrkt til norksa fólkið, tá ið […]
Í kjalarvørrinum á yrkingini “Was gesagt werden muss” eftir Günther Grass, sum hevur staðið í útlendskum bløðum, hevur tikið seg upp eitt hart tiltrongt kjak um innihaldið og formin í tí, sum Günther Grass hevur at siga um gýðingahatur og kjarnorkustøðuna í Ísrael og Iran. Eisini hevur verið tosað nógv um samfelagsligu støðuna hjá rithøvundum. […]
Í hesum døgum, verða framtíðar Føroyar myndaðar á Gamla Apoteki. Skamtanin verður løgd. Hvør skal hava hvussu nógv av hvørjum? Skulu vit hava flatan skatt? Skulu vit leggja saman ráð ella leggja ráð saman? Hvat er at gera? Meðan politisku aputekararnir draga knúgvarnar upp og niður trappurnar, kunnu vit bara sita og hugna okkum, meðan […]


text:
Orð og lag: Aage Samuelsen
Týtt: Jonna Larsen (f. Øre)
Viðmerking: Týddur í 1963.
1. Sorgtungur ofta í syndum eg var,
tung var tann byrðan av synd, sum eg bar;
men tá í angur við krossin eg lá,
friðin mær Jesus gav tá.
Niðurlag: Lívið mær Jesus nú er,
ljósið Hann er mær á ferð!
Alt, sum mær tørvar, í Honum eg fann;
lívið mær Jesus nú er!
2. Tá fyri eyga eg hjálp onga sá,
kom til mín Jesus og frelsti meg tá.
Friðin eg kendi, tá Jesus meg fann,
lívssólin signað upprann.
3. Armur, men ríkur í Jesusi tó,
vanvirdur, men tó Hans brúður so góð.
Sælur eg eri, sjálvt misskiltur her,
skjótt Hann til heimið meg ber.
4. Alt her á jørð verður gloymt har ein dag,
møtir mær spott her, er sál mín tó glað;
tá Hann sum brúður meg tekur til sín,
æviga Jesus er mín.


text:
Empowerment by Employment 29/10/2016
Síðstu 2½ árini hevur Dugni verið við í einum NordPlus samstarvið við stovnar úr Litavin, Estlandi og Finnlandi. Felags fyri stovnarnar er arbeiði við endurbúgving og arbeiðsvenjing til fólk, sum onkursvegna eru steðga upp og tørva stuðul til at koma víðari út í arbeiði ella útbúgving. Endamálið við prosjektinum hevur verið at læra hvør frá øðrum og tí sum ymisku stovnarnir leggja dent á í arbeiðinum. Vit hava vitjað stovnarnar hjá hvør øðrum, vitjað vinnuligar og politiskar samstarvsfelagar hjá hvør øðrum og somuleiðis teir almennu arbeiðsloysis- og serhjálpar stovnarnar í ymisku londunum.
Prosjektið hevur verið sera læruríkt. Eftir hvørja vitjan í ymisku londunum var uppgávan at seta í verk, okkurt av tí sum vit upplivdu kveikjandi í arbeiðinum heima í okkara egna stovni. Í viðhefta bóklinginum er ein samandráttur av tí arbeitt hevur verið við í “Emowerment by Employment”. Vit á Dugna eru sera takksom fyri alt tað vit hava lært ígjøgnum prosjektið og vóna at hetta speglast aftur í okkara virksemið í dag.
Bóklingurin um "Empowerment by Employment" :
----------------------------------------------------------------------------------------------------------------
NVLPodcast hevur gjørt stutta samrøðu viðv. okkara royndum við Nordplus verkætlanini Empowerment by Employment.
Hoyr samrøðuna her:
https://soundcloud.com/nordvux/empowerment-by-employment
"Empowerment by Employment" er ein verkætlan sum Dugni var partur av í einum NordPlus samstarvið við stovnar úr Litavin, Estlandi og Finnlandi. Felags fyri stovnarnar er arbeiði við endurbúgving og arbeiðsvenjing til fólk, sum onkursvegna eru steðga upp og tørva stuðul til at koma víðari út í arbeiði ella útbúgving. Endamálið við verkætlanini hevur verið at læra hvør frá øðrum og tí sum ymisku stovnarnir leggja dent á í arbeiðinum. Vit hava vitjað stovnarnar hjá hvør øðrum, vitjað vinnuligar og politiskar samstarvsfelagar hjá hvør øðrum og somuleiðis teir almennu arbeiðsloysis- og serhjálpar stovnarnar í ymisku londunum.
Verkætlanin hevur verið sera lærurík. Eftir hvørja vitjan í ymisku londunum var uppgávan at seta í verk, okkurt av tí sum vit upplivdu kveikjandi í arbeiðinum heima í okkara egna stovni. Í viðhefta bóklinginum er ein samandráttur av tí arbeitt hevur verið við í “Emowerment by Employment”. Vit á Dugna eru sera takksom fyri alt tað, vit hava lært ígjøgnum prosjektið, og vóna at hetta speglast aftur í okkara virksemið í dag.


text:
OPIÐ HÚS Í ELIM Í SØLDARFIRÐI - ein hátíðarløta
Dan Klein --- 04.05.2018 - 09:20
Sunnudagin 06. mai verður nýrenoveraði salurin ELIM í Søldarfirði tikin í brúk, samstundis sum 10 ára føðingardagurin hjá KRISTILIGU SJÓNVARPSSTØÐINI IKTUS verður hildin.
Poul Jóhan Djurhuus
gjaranes@gmail.com
Opið hús verður frá kl.16:00 í hugnaligu nýggju hølunum í Elim. Á pallinum koma sangarar og tónleikarar at undirhalda við góðum spæli og sangi, meðan fólkið hugnar sær við drekkamunni og onkrum søtum afturvið.
Kl.18:00 verður sangmøti har Eyðun Jacobsen og aðrir koma at leiða felagssangin, og ymiskir vitnisburðar verða eisini at hoyra.
SAMKOMAN ELIM OG KRISTILIGA SJÓNVARPSSTØÐIN IKTUS bjóða øllum at vera hjartaliga vælkomin til hátíðarhaldið.


text:
Landssjúkrahúsið hevur avtalu við eitt danskt toymi av serlæknum innan urologi. Toymið er frá Skejby sjúkrahúsi. Eina arbeiðsviku um mánaðin er urologur á Landssjúkrahúsinum.
Á ambulatorium gera serlæknar innan urologi forkanningar, diagnostisering, journalupptøkur, viðgerðir og eftirkanningar/eftirviðgerðir. Harafturat verður tú sum sjúklingur og møguliga tíni avvarandi eisini kunnaði og vegleidd um, hvussu tú á besta hátt kann handfara júst tína støðu, og hvussu tú á besta hátt sjálvur kann vera við til at fyribyrgja.


text:
Hevur Gud lovað teimum, ið óttast hann, signing her á jørð?Video: Hevur Gud lovað teimum, ið óttast hann, signing her á jørð? ...
les meira325 dagar síðan
Tænastuboð frá biskupi- við atliti at signing av borgarliga stovnaðum hjúnalagi á...
les meira326 dagar síðan
Lívið kann vera órættvístVit hava sera nógv at læra av skeljadjórinum ”ostra,” sum...
les meira326 dagar síðan
Nýggj teknirøð um Martin Luther”Martin Luther - munkurin, sum broytti heimin” (Nám 2017). Útgávan...
les meira327 dagar síðan
Summarlegan var eitt minni fyri líviðTvey børn, ið vóru á leguni í fjør summar –...
les meira327 dagar síðan
Noreg: 10% hava lisið alla BíbliunaEin kanning, ið "Nordisk bibelmuseum" hevur latið gjørt, vísir, at...
les meira328 dagar síðan
Eg stundi eftir at lenda har heimaVideosangur: Eg stundi eftir at lenda har heima.
les meira330 dagar síðan
Í Jesusi møta vit Guðs kærleika og hvør øðrumAllir tollarar og syndarar hildu seg nær at Jesusi fyri at lýða á hann. Og bæði Fariseararnir og hinir skriftlærdu knarraðu og søgdu:”Hesin fagnar syndarum...
les meira330 dagar síðan
Metstór luttøka á summarlegunumNú er tekningarfreistin til Simbalegurnar, sum byrjaðu í gjár, farin,...
les meira331 dagar síðan
Gleðist um stund í ljósi DoyparansUmframt ólavsøku man jóansøka vera ein av teim døgunum við...
les meira332 dagar síðan
Barnamissiónin bjóðað 140 børnum á leguHin 11. juni skrivar Lyudmyla Lonyuk leiðarin hjá Skandinavisku Barnamissiónini...
les meira333 dagar síðan
Fundarboð uppi á fjallinumVideoupptøka við Ragnar Ludvig. Talan snýr seg um tá Jesus...
les meira333 dagar síðan
Stutt video-andakt við Ova Brim, prestiTekstur: Tí at eins og likamið er deytt uttan anda,
les meira334 dagar síðan
Jesus nýtti teknmálAndakt: Jesus segði við hin deyva mannin:”Effata!” – tað er:...
les meira334 dagar síðan
Gleð teg í HarranumAndakt: Gott tað er Harranum at prísa, og tínum navni...
les meira335 dagar síðan
Hví Luther í skúlanum?Fólkakirkjan og Mentamálaráðið hava heitt á Nám um at gera...
les meira336 dagar síðan
Ein góður Gud í einum óndum heimi?Video: Leif Andersen, tosar um trupla evnið: "Ein góður Gud...
les meira336 dagar síðan
Hjartalag GudsÍ gjárkvøldið las eg úr barnabíbliuni, kendi eg á mær, at Jesus rørdi við mítt hjarta á ein serligan hátt. Tað varð reglubrotið, ið snúði...
les meira338 dagar síðan
Kúhegri og missiónÍ 1941 vilstist ein flokkur av kúhegrum úr Afrika til...
les meira338 dagar síðan
Heilsan og signingar úr UkrainaMínir kæru vinir! Aftan á eitt langt og kalt vár,...
les meira339 dagar síðan
Við Gudi úti í gerandisdegnum“Mítt góða er at vera Gudi nær, til Harrans eg...
les meira340 dagar síðan
Bíbliuskeið um OpinberinginaÁrliga bíbliuskeiðið hjá Heimamissiónini verður í Nesvík frá 24. til...
les meira341 dagar síðan
FyrigevingFyrigev okkum skuldir okkara, so sum vit fyrigeva skuldarum okkara....
les meira341 dagar síðan
Eg mótmæli málburðinum í útvarpstíðindunum mánamorguninTá las útvarpsmaðurin úr tíðindaskrivi frá LGBT, at fyrrverandi íslendski
les meira342 dagar síðan
Veikleikin hjá GudiOg veikleikin hjá Gudi er sterkari enn menniskjan. 1. Kor. 1,25. Týðiligast sæst hetta við Jesu kross. Ongin rættir hond frá síðu at forða...
les meira342 dagar síðan
Nýggj myndabók: Tú alfagra land míttForlagið Fjallamyndir gav í 2015 út myndabókina ”Kom upp á...
les meira343 dagar síðan
Nýtt átak til ung – royn eitt #RúsfríttSummarEitt nýtt átak fór av bakkastokki um vikuskifti, ið eggjar...
les meira343 dagar síðan
Frískúlin Keldan í SkálafirðiNýggjur stuttfilmur (2 min og 45 sek) er gjørdur, sum...
les meira344 dagar síðan
Syndir tínar eru tær fyrigivnarTað eru eingi orð, eg fegnari vil hoyra av Jesu
les meira344 dagar síðan
Andakt: Ein livandi vaniJesus fór, sum siður hansara var, hvíludagin inn í samkomuhúsið....
les meira345 dagar síðan
Einki uttan Jesus KristAndakt: Tí at eg ætlaði mær einki at vita tykkara...
les meira347 dagar síðan
Arbeiðsdagur í Leguhúsinum leygardaginLeygardagin tann 10. juni er aftur arbeiðsdagur í Leguhúsinum í...
les meira348 dagar síðan
Morgunlestur: Kristindómurin er als ikki er privatur- Rætt er tað, at kristintrúgvin er persónlig, og tað
les meira349 dagar síðan
Forvitnislig konsert við fólkatónleikiUm tær dámar fólkatónleik verður nú møguleiki at lurta eftir...
les meira349 dagar síðan
© Øll rættindi ognað Kristin.fo. Tilfar má ikki endurgevast uttan upplýsing um keldu: www.kristin.fo


text:
Prógv og útskriftir
Prógv
Setursskrivstovan skrivar út prógv, tá studentar hava staðið allar kravdu próvtøkurnar í eini útbúgving. Prógvið verður vanliga handað á samkomu.
Á próvnum er tilskilað, hvørja útbúgving studenturin hevur staðið, og nær útbúgvingin er lokin.
Afturat próvnum fær studenturin eina útskrift av øllum skeiðum, sum viðkomandi hevur staðið, við próvtali og eitt Diploma Supplement, sum er eitt felags europeiskt skjal við lýsing av útbúgvingini, sum er lokin.
Útskriftir
Lesandi á Fróðskaparsetrinum kunnu altíð fáa útskriftir av teimum próvtøkum, sum tey hava staðið higartil við at fara inn á Studentaportalin, finna upplýsingarnar har og skriva út haganifrá. Nærri kunning um, hvussu hetta verður gjørt fæst HER.
Til ber eisini at biðja um at fáa eina útskrift frá deildarskrivstovuni ella Lestrarskrivstovuni. Útskriftir eru strangt persónligar, og tí verður kravt samleikaprógv, tá studenturin avheintar útskriftina.
Avrit av áður útskrivaðum prógvum
Um eitt prógv er burturblivið, ber til at fáa avrit av upprunapróvnum á Fróðskaparsetrinum. Tað ber ikki til at fáa eitt nýtt prógv útskrivað.
Fyrispurningar í sambandi við prógv og útskriftir skulu stílast Setursskrivstovuni.


text:
Signhild Joensen úr Ægir megnaði í dag at vinna sær altjóða heiðursmerki í svimjing, tá ið hon á stevnuni Città di Milano í Milano vann silvur í 200 metra ryggsvimjing, við tíðini 2:15.66 har franska Carille Gheorghiu vann gull við 2:13.76 og italienska Martina Cenci bronsu við 2:15.92. Sí úrslitalistan her.
Hendan tíðin hjá Signhild er aðru ferð í dag at hon staðfestir støði til Evropameistarastevnuna á stuttgeil 2018, sum verður í Glasgow í august, aftaná at hon í innleiðandi riðlunum í morgun svam triðbestu tíð av øllum, 2:16.29.
Signhild eigur føroyska metið á teininum, sum er 2:14.01 frá tá ið hon vann gull í greinini á Danish Open í apríl mánaða í fjør.


text:
12/8/17
Jólagreat 9. des.
Á skránni í dag er ein av mínum jólafavorittum: A Christmas Gift For You From Philles Records, ið navnframi "wall of sound" framleiðarin Phil Spector framleiddi í 1963. Tey, ið hava lisið tveir teir undanfarnu Jólagreat postarnar, hava kunna gitt seg til at Spector jólaplátan var ávegis, tí hann hevur verið nevndur báðar ferðirnar.
Tað er okkurt við stórbæra wall of sound poppinum, ið er mikið sambærligt við jólahugløg. Allarhelst tí at har er so nógv av sletubjøllu/bjølluljóði og tamburin í tónleikinum frammanundan, at har skal ikki tað stóra lopið til fyri at føra tónleikin yvir í tað jólaliga. Sameiningin av stórt orkestreraðum rúmklangsljóðmyndum og einfaldari sangskriving liggur eisini sum fótur í (jóla)hosu til endamálið.
Hvussu enn er og ikki, Phil Spector, mono og "wall of sound" havi eg gjørt eina heila sending um á sinni, so har kanst tú frætta meira. Her og nú verður tað eitt lag av A Christmas Gift For You, og tað er 'Christmas (Baby Please Come Home)', ið var skrivaður til hesa útgávuna. Darlene Love syngur. Við tíðini gjørdist sangurin ein rættiligur jólaklassikari.
Subscribe to: Post Comments (Atom)


text:
Tað er hósdagur 5. Oktober, tað merkir at tað er júst ein mánaði til vit renna New York Marathon. Eg venji miðvíst, og venjingin gongur nokkso væl. Men enn havi eg ikki orduliga fingið stýr uppá mín kost. Eg royni at skikka mær væl, men tíverri eri eg so mega glaður fyri mat, at illa gongst at fáa vektina niður. Tó so, so er 1,5 kg minni at dragsa uppá síðani eg byrjaði venjingina, ætlaði at koma niður á 70 kg, tað merkir at eg má smida 1,5 kg afturat.
Í kvøld vóru vit boðin til ræstan fisk, og sjálvandi við pannukøkum omaná. Vit elska at verða boðin til døgurða hjá Jóhan Páll og Rutt ommidid, tey eru mega gott selskap.
So meðan eg rann 10 km við marathon tempo á renni bandi hjá Jórun hugsaði eg ikki um annað enn ræstan fisk. Huff, huff.
Tá ið eg byrjaði at venja til New York Marathon setti eg mær fyri at eg bert vildi renna 4 dagar um vikuna, og hóast tað við málinum at koma so tætt uppá 3 tímar sum gjørligt. Týsdag og mikudag renni eg forholdsvís róligt, alt eftir hvussu hørð venjingin hevur verið í vikuskiftinum, og hósdag er vanliga hørð venjing. T.d. intervallir. Í kvøld var tað at halda marathon tempo í 10 km, hitaði fyrst upp 2 km. Sunnudag er vanliga ein langur túrur á skránni, nú sunnudagin skal eg renna í 3 til 3½ tíma.
Hetta er næstseinasta harða vikan, og um alt gongur sum tað skal renni eg góðar 70 km hesa vikuna, og í næstu viku verður tað nakað tað sama. So verður tað niðurtrapping seinastu 3 vikurnar.
Venjingarstøðan er góð, men ivist tó aftaná venjingina í kvøld um tað røkkur til máli eg havi sett mær.
Eitt liggur so púra fæst, tað verður eingin ræstur fiskur á matarlepanum næstu vikurnar.


text:
Framburður og fólkavøkstur vóru lyklaorðini, tá ið vit tóku við stýringini fyri fýra árum síðani. Í dag kunnu vit staðfesta, at vit fyri fyrstu ferð í 28 ár eru fleiri enn 5000 borgarar í Klaksvíkar kommunu, gjaldførið er hækkað úr 10 til 70 milliónir krónur og samstundis er skattaprosentið hitt lægsta í átta ár. Stutt sagt: allir pílarnir peika rætta vegin.
Mest átroðkandi trupulleikarnir í kommununi í løtuni eru vegakervið og bústaðarmøguleikar. Neyðugt er alt fyri eitt at fara undir neyðugu ábøtirnar, soleiðis at vegir og gongubreytir í býnum verða trygg og góð at ferðast eftir, og í mun til bústaðarmøguleikarnar er neyðugt við bæði útstykking og alternativari íbúðarbygging.
Miðbýurin, sum tosað hevur verið um seinastu óteljandi árini, tekur nú endiliga skap, og um eitt gott ár verða tær 30 íbúðirnar og handilshølini á Biskupstorgi tikin í nýtslu. Harumframt eru eisini mentanarhúsið og rennibreyt við einum eyka fótbóltsvølli komin á breddan og fíggjarætlanina.
Teir báðir fólkaskúlarnir í býnum eru lagdir saman og farið er undir at byggja ein vakran og tíðarhóskandi skúla fyri 100 milliónir á Skúlatrøð, har okkara børn og ungu kunnu læra og mennast í einum tryggum og góðum umhvørvi.
Klaksvík er blivið eitt betri stað hjá barnafamiljum. Nýggjar dagstovnastovur eru latnar upp, gjøldini eru lækkaði og barnafrádrátturin er hækkaður. Hetta er alt við til at skapa trivnað og menning, og í komandi setu skulu vit syrgja fyri, at tørvurin á dagstovnaøkinum verður nøktaður til fulnar, og at býurin eisini gerst meira barnavinaligur, eitt nú við spæliplássum og betri umstøðum til gongu- og trillutúrar.
Kafé- og náttarlívið blómar, fleiri nýggjar fyritøkur hava sæð dagsins ljós og hol er sett á Føroya størstu vinnuverkætlan norðuri á Strond. Sterka vinnulívið hevur altavgerandi týdning fyri framburðin og trivnaðin, og tí skulu vit sjálvandi tryggja, at góða gongdin heldur framm, eitt nú við at hava vinnuøkir tøk til nýggjar fyritøkur, ið vilja byggja í Klaksvík.
Eg fegnist um at hava verið partur av øllum hesum og nógvum afturat, men eg veit eisini, at nógv er eftir at fremja, fyri at Klaksvík framhaldandi skal vera besta og vakrasta kommuna í landinum, og tí er tað umráðandi, at vit ikki taka okkum av løttum og bara njóta góðu úrslitini, men harafturímóti arbeiða víðari við skili og skynsemi.
Jógvan Skorheim, borgarstjóri


text:
Snældukjógvi (lat. Stercorarius longicaudus; da. Lille Kjove) er minstur av kjógvunum. Navnið hevur hann av tí avbara longu snælduni. Liturin er nakað sum á øðrum kjógvum. Hann sæst úti á havi um somu
leiðir sum jóin, men er sjaldsamari. Hann tekur sær føði úr sjónum, og er ikki so grammur eftir rituni sum hinir báðir. Heimstað hansara er Finnmørkin og so eystur eftir. Um veturin heldur hann seg uttan fyri strendur Europa, suður at Miðjarðarhavinum.
Úr: Mikkjal á Ryggi: Fuglabókin, Dýralæra II. 1951.
Kjógvasløgini líkjast másasløgunum í vakstrarlagi, men hava stóran spískan krók á nevinum og sterkar, hvassar og krókutar kløur, — tað vísir, at rovfuglakyni er í teimum. Veingirnir eru einskila stórir, og teir flúgva so skjótt, at fáir fuglar kunna sleppa undan teimum. Aftur úr velinum hava teir, uttan skúgvur, tvær langar fjaðrar, snældan nevndar. — Másasløgini og kjógvasløgini verða ofta sett saman í ein bólk, sum er kallaður teir vongstóru ella stórveingir.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Týtt: Victor Danielsen
1. Í lívsins ódn sum dúvan rædd
mín sál er fremmand her;
hvør fegin fleyg hon hagar burt,
har heimland hennar er!
2. Mín sál er loyst frá heiminum
av Jesu sterku hond;
sum honum mær eitt fremmant stað
nú eru heimsins lond.
3. Hann tornakrýndur, sligin steig
á deyðans myrka veg,
í sterkum guddómskærleika
til lívið vann hann meg.
4. Tí leingist mínum hjarta, at
hin stund skal verða nær,
tá hann skal senda mær tey boð:
Kom upp og búgv hjá mær!
5. Tí trongt og langligt mangan er
á hesum myrka stað
í neyð og freisting, synd og sorg
og vanda mangan dag.
6. Tí leingist barni tínum, Gud,
at búgva hjá tær har,
tí leingist mær, áh, Frelsari,
at savnast har við tær!
7. Tær líkur har eg verða skal
og, sum tú ert, teg sjá
og syngja tær ein takkarsong
og vera fríur tá.
8. Kom skjótt nú, Jesus, tak títt fólk
upp, har tú sjálvur er,
hitt fólk, sum tráar eftir tær
í trongd og útlegd her!


text:
Jens Hákun Leo
21.04.2017 - 14:55
Tíðindi > Samfelag & Politikkur > Landspolitikkur
Kristina Háfoss, landsstýriskvinna í fíggjarmálum, var ikki nøgd við nevndina í Fíggingargrunninum.
Tað var hon ikki sum ein fylgja av avgerðini hjá Bank Nordik at gjalda út vinningsbýti.
Og nú nevndin í Fíggingargrunninum skuldi veljast av nýggjum, hevur hon tískil nýtt høvið at skifta alla nevndina út.
- Nú tíðirnar eru góðar, átti yvirskotið at verið brúkt at styrkt bankan við, sigur Kristina Háfoss í hesum sambandi, sambært Kringvarpi Føroya.
Nýggju nevndarlimirnir í Fíggingargrunninum eru Ingibjørg Berg, forkvinna, Marjun Eystberg, John Hendrik Holm og Anfinn Hjelm. Hesi fýra skulu so velja fimta nevndarlimin.
Fíggingargrunnurin umsitur tann triðingin av bankanum, sum landið eigur, og sum minnilutapartaeigari hevur landsstýriskvinnan ikki møguleika at steðga avgerðini.
Men hon hevur, so sum longu tilskilað omanfyri, møguleika at skifta nevndina í Fíggingargrunninum út.


text:
Renessansu-maðurin Kanye West er komin aftur á Twitter.
Kanye West hevur annars hildið ein steðg frá Twitter í eitt ár. Steðgurin var ein beinleiðis avleiðing av, at Kanye West bleiv innlagdur fyri sálarsjúku í 2016, aftan á hann fekk eina psykosu.
Líkasum Kanye West sjálvur, so er hansara Twitter-vangi hundrað prosent ófiltreraður og lagar seg ikki eftir, hvat onnur halda. Hann er ikki bangin fyri at skriva akkurát tað, sum hann heldur og hugsar, hóast tað ikki er so væl umtókt av øllum.
Kanye hevur millum annað tweetað myndir av sær sjálvum í einum MAGA-hatti, róst Donald Trump, forseta, og Donald Trump hevur enntá svarað. Amerikanski forsetin retweetaði tweetið hjá Kanye West, og til ein av Trum fundinum segði Trump: “Kanye gets it”.
You don't have to agree with trump but the mob can't make me not love him. We are both dragon energy. He is my brother. I love everyone. I don't agree with everything anyone does. That's what makes us individuals. And we have the right to independent thought.— KANYE WEST (@kanyewest) April 25, 2018
At fylgja Kanye West á Twitter er nokk ógvuliga absurd, og eg havi sjálvur ringt við at síggja mun á, hvørji tweet eru verulig og hvørji eru photoshoppað. Harumframt, so twettar Kanye eisini um, hvussu umráðandi kærleiki er, hvussu umráðandi tað er at vera eitt sjálvteinkandi menniskja, og okkurt um "dragon energy", hvat tað so enn merkir.
Update: Kanye hevur akkurát sagt á TMZ, at 400 ár av trælahaldi var eitt val hjá teimun svørtu. sí her
Har er nógv at tosa um, og um eg hevði skula skrivað um hvørt einasta tweet, sum er stuttligt, áhugavert ella løgið, so hevði eg kunnað skrivað eina heila bók, tí Kanye West tweetar so nógv, har kemur allatíðina okkurt nýtt, sum er vert at nevna.
Tveir sangir
Kanye West hevur eisini givið tveir sangir út. Tann fyrsti, "Ye vs the people", er eitt politiskt kjak sum ein rapp battle. Sangurin er innspældur saman við T.I. T.I. finst at stuðlinum, ið Kanye West vísir Trump, og Kanye West verjir síni sjónarmið.
Tann seinni sangurin, "Lift Yourself", byrjar við einum av Kanye'sa iconisku beats, men endar við at Kanye sum syngur orðini "whoopdedy-scoop. whoopdedy-whoop-scoop-poop”. "Lift Yourself" fær ein at undrast á, um Kanye burdi blivið innlagdur av nýggjum, ella kanska heldur hann okkum øll fyri gjøldur. Mann kann ongantíð vera heilt sikkur, tá tað snýr seg um Kanye West.
Báðir sangirnir kunnu hoyrast á Spotify og apple music.
Alt fyri umtalu
Men hvør veit, kanska er hetta alt bara fyri at fáa umtalu, tí hann hevur kunngjørt, at hann er í gongd við at gera eina nýggja fløgu, sum kemur út 1. juni.
my album is 7 songs— KANYE WEST (@kanyewest) April 19, 2018
June 1st— KANYE WEST (@kanyewest) April 19, 2018
Eisini hevur hann gjørt ein bólk við Kid Cudi, sum eitur Kids See Ghost. Tey flestu kenna allarhelst Kid Cudi frá hittinum “Day’n’Nite”
me and Cudi album June 8th— KANYE WEST (@kanyewest) April 19, 2018
it's called Kids See Ghost. That's the name of our group— KANYE WEST (@kanyewest) April 19, 2018
Kanye West hevur eisini kunngjørt, at hann er í gongd við at gera sangir við A$AP Rocky, Lil Uzi Vert og Travis Scott. So um hetta alt bara er genial marknaðarføring, ella um tað bara er Kanye sum er Kanye, so bendir alt á, at YEEZUS verður ein av teimun heilt stóru nøvnunum hetta summarið.
Hansara Twitter-vangi er eisini fult av "sneak-peaks" av nýggjum Yeezy sniðum, og hann postar eisini ofta myndir av sínum estetiska íblástri.
April 27, 2018
Yeezy 451 early prototype pic.twitter.com/ojm0blPyyv— KANYE WEST (@kanyewest) April 19, 2018
Kanye West er eisini í holt við at skriva eina bók um sína filosofi, og hann tweetar ofta smáar filosofiskar setningar. Summir geva meira meining enn aðrir, ella kanska er tað bara eg, sum havi ov lágt "dragon energy" hvør veit?
I'm 40 years old and I'm just now becoming my parents child.— KANYE WEST (@kanyewest) April 25, 2018
to be great is to be misunderstood— KANYE WEST (@kanyewest) April 24, 2018
you can say anything as long as you put the right emoji next to it.— KANYE WEST (@kanyewest) April 24, 2018
Um tú ert Kanye-fjeppari og vilt vita meira um nýggju fløguna, ella tú ert áhugaður í tí næstu Yeezy vertíðini, ella um tú bara vil flenna at, hvussu langt úti Kanye er, so burdi tú fylgt honum á twitter @kanyewest


text:
Dan Klein --- 13.07.2016 - 09:00
Vegna ov lítla undirtøku hevur nevndin í TSF í dag avgjørt at avlýsa kappingina í ár.
Nevndin í Tórshavnar Súkklufelag hevur í dag avgjørt ikki at skipa fyri árligu etapu súkklukappingini, Volvo Kring Føroyar.
- Torkil Veyhe, ið aftur í ár var favorittur at vinna kappingina, hevur givið avboð. Hann skal í næstum luttaka í Post Cup Nord, og vit skilja væl hansara avgerð, sigur TSF í einum stuttum tíðindaskrvi, ið er sent til fjølmiðlarnar.
Avgerðin at avlýsa hevur ikki beinleiðis nakað at gera við avgerðina hjá Torkil, men heldur tann, at luttøkan í ár ikki er so góð.
Nevndin harmast støðuna. Tey, ið hava goldið fáa mail og peningin afturfluttan í næstum, sigur Gunnar Dahl-Olsen, nevndarlimur í Tórshavnar Súkklufelag.


text:
Kiran Jóanesarson
24.01.2018 - 09:13
- Øll elútgerð og el tól skulu skiftast, og tað er long leveringstíð eftir slíkum deilum, upplýsir Alex Vilhelm, reiðari á uppsjóvarskipinum Nýborg.
Reiðarin sigur eisini, at arbeiðið er farið í gongd, og at Nýborg væntandi verður klárt aftur til fiskiskap um tveir mánaðir.
Tað var tann 5. januar, at skipið fekk ein sjógv. Nýborg var júst komin í ES sjógv, har teir skuldu fiska makrel, tá ið teir fingu ein sjógv á bakborðsíðu aftanan.
Teir størstu rútarnir á brúnni fóru inn, og nógvur sjógvur kom á brúnna, og fór so víðari har frá.
Stýrimaðurin, sum var á brúnnið tá ið óhappið hendi, var slongdur eftir dúrkinum, og breyt annan armin og øsbeinið.
Skipið megnaði tó at sigla við egnari megið á Runavík, men av trygdar áðum fylgdi Brimil skipinum allan vegin til bryggju.
Alex Vilhelm, reiðari, upplýsir, at fólk frá reiðarínum og fólk frá Tyrggingini vóru í Runavík tá ið skipið kom á Runavík, har arbeiðið nú eisini verður gjørt.
Skipari á Nýborg, Martin Midjord (Savnsmynd: Føroyska Sjómansmissiónin)


text:
Samtyktir gjørdar á bygdarráðsfundi mánadagin 14. desember 2015.
Møtt til henda bygdarráðsfundin vóru: Mikkjal Sørensen, Sveinur Bech, Andreas Berg, Eyðolf Bech,
og Rannvá Albinus.
1.
Uppskotið varð einmælt samtykt við fyrstu viðgerð at gera tær flytingar millum konti í fíggjarætlanini hjá
Porkeris kommunu fyri árið 2015.
2.
Samtykt varð at biðja um eina skitsutekning yvir ætlaða parkeringsplássið.
Meðan hetta mál varð viðgjørt vóru Mikkjal Sørensen og Sveinur Bech ikki við á fundinum.
3.
Samtykt varð at taka av tilboðnum frá Formula uppá nýggja bókhaldsskipan til kommununa.
4.
Samtykt varð ikki at stuðla bókaútgávuna ” Stállínuskipini ”.
5.
Samtykt varð at hava hesar bygdarráðsfundir í árinum 2016: 18. januar, 15. februar, 7. mars, 4. apríl, 2.
mai, 30. mai, 27. juni, 5. september, 3. oktober, 14. november, 28. november og 12. desember.
Allir fundir, ið ásettir eru omanfyri, eru klokkan 18.00 á kommunuskrivstovuni og eru almennir. Um
møguligar broytingar koma í skránna, verða tær fráboðaðar.
6.
Borgarstjórin kunnaði um skattainntøkuna hjá kommununi fyri oktober: 710.828 krónur og fyri
november: 923.068 krónur.
Kunnað varð um skriv frá Føroya Fornminnissavni viðvíkjandi umsókn frá Porkeris Bygdarsavni um
umvæling av Skemmukrambúðini.
Porkeris Bygdarráð.


text:
Kiran Jóanesarson
30.11.2016 - 10:03
Fiskur > Tíðindi > Føroyar
Verksmiðjutrolarin, Akraberg úr Fuglafirði, roynir í løtuni í russiska partinum av Barentshavinum.
Akraberg var fyri nøkrum døgum síðan í Noregi og landaði, og skifti manning. Teir kastaðu fyrstu ferð aftur tann 15. november, og tá ið vit tosaðu umborð í gjár upplýsti Erland Olsen, skipari, fyri okkum at teir høvdu 300 tons.
- Vit kastaðu fyrstu ferð tann 15. november, og fiskiskapurin hevur verið hampiligur, tað hevur verið smáligt ta fyrstu vikuna, men nú er eitt sindur frægari.
- Vit royna á Skolpen Bankanum, sum er í russiskum sjógvi, og vit eru 24 mans, upplýsir Erland Olsen, skipari.
Vit spurdu um teir høvdu nakrar vónir um at koma heim til jóla, men her svarar skiparin greitt, at tað verður helst av ongum.
- Vit hava somikið nógv eftir av kvotuni, at vit fara helst til Noregs einaferð aftrat at landa, og síðan útaftur til fiskiskap, men tað kann vera at tað gongur kortini, svarar Erland Olsen, skipari.


text:
Dráttur vann 3-0 á SÍ
ítróttur04-02-2018 - 15:45 - Jóanis Nielsen
Í Meistaradeildini hjá kvinnum vann Dráttur í dag 3-0 á SÍ. Settúrslit: 22-25, 21-25 og 20-25. Dysturin varð spældur í Sørvági.Hetta er samstundis seinastu ferð, at spælt verður við hesum leikarabúnanum. Nýggj leikaraklæði við hesum sponsorum koma í vikuni: Th. Nielsen, Hiddenfjord, Hdygd, St. Timburhandil, Bónus, Magnkaffi, EUR Express,Sókn advokatar og Sport24.
Komandi leygardag kl 15 spælir Dráttur hálvfinalu í steypakappingini móti Mjølnir í KÍ-høllini.


text:
orð og lag: Swangah Dangah
Vers 1.
Ragnar: Tað sær út, sum fólk ikki fáa nokk av hesum fingrinum,
so eg gevi tykkum eitt fist-fuck, sum, vist nokk, minnir um
Tyson i ringinum. Men hetta er Ragnar-rok í live myndum.
Flowar sum Noah ímóti tí harða vindinum.
Illur um, at fólk vurdera tað, vit gera, er bara fyri at provokera.
Fokusera uppá lort, tað er tað sum er ímillum oyrini.
Tú lurtar eftir hvørjum orði, men eg veit, at tú ikki hoyrir meg.
So koyri meg for frá, og føl meg, sum tingini frá Loyndini.
Poetiskt top 3, men tit gloymdu meg.
Aldrin vil eg bakka út,
mítt orð er morð, og eg vil snakka nú –
Niðurlag
Vælkomin til veruleikan! Hvat sker her heima?
Tit fokkin provokera, for heita!
(Koyr hann upp!) Øll verðin einast, hvør her skal steinast?
Ein fingur definerar tað heila
(Koyr tín millumfingur upp x3, koyr hann upp x2) x2
Vers 2.
Steen: Kom kritisera millumfingurin, tað er fokkin uppá tíðina.
Men minst til hann kemur og svingar við hinum fýra
Tit rýma tá vit ríma, spýta (føj!) til síðuna.
Smíla til pínuna, (pínadoyð), tað fína!
So tað tú nú fært, er eitt dekorerað útvarp.
Krúthart kastar alt vekk, alt er útvalt. (Psykotiskt!)
Æðrar bresta í mínum skalla.
Konfliktir, so illir, villir tankar vakna.
So akta oyrini undir kummuni, eg hoyri lort!
(Ragnar: So óansvarligur, farligur, einki koyrikort!)
Men fokk alt, nokk sagt! Og eina øl eg opni,
eg lúgvi ikki um, at eg tendri uppá feitar, sum Tobbi
á toppi – við Sosialinum, Portalinum og radionum,
sum stýra planunum í hesum landinum.
Men alt er líka mikið, um fólkið bara trívast kann!
(Cren: Nei, fokk tað! Tín fingur sigur alt!) So lat meg vísa hann.
Niðurlag
Steen: So ikki brúka mína tíð uppá alt títt fokkin stríð.
Accepteri eg havi frí, (ella komi eg forbí).
Ein fingur til tín og alt títt kompaní, so viska nú títt smíl, (ella komi eg forbí).
Hetta er ikki index-fingur rapp, hetta er ein millumfingur upp til alt, (tí teir frá Svanga lata bollarnar hanga.)
Hetta er ikki index-fingur rapp, hetta er ein millumfingur upp til alt, (so lortið fær ein enda, so skjótt sum vit lenda.)
NiðurlagGoym tekstin


text:
Myndatekstur: Poul Michelsen.)
Samstarvsavtala um handil millum Útnorðurlondini
Dan Klein --- 02.09.2017 - 07:12
Hósdagin, 31. august, hevur Poul Michelsen, landsstýrismaður í uttanríkis- og vinnumálum, luttikið á ársfundinum hjá Útnorðurráðnum, ið verður hildin í Altinginum í Reykjavík.
Evnið á ársfundinum er ”Vestnorden som stærk region i Arktis.” Á ársfundinum bar landsstýrismaðurin fram røðu, har hann legði dent á, at Landsstýrið raðfestir luttøkuna í Arktiska samstarvinum, og er tilvitað um stóra týdningin sum náttúran og umhvørvið hevur fyri tilverugrundarlagið hjá fólkinum í Útnorði. Tí er neyðugt at taka virknan lut í altjóða samstørvum til tess at verja havið og umhvørvið kring okkum.
Landsstýrismaðurin kunnaði somuleiðis um ætlanirnar hjá landsstýrinum um at skipa fyri einari ráðstevnu, ”Arctic Summit”, í Føroyum í mai 2018, har dentur verður lagdur á menning av nýggjum vinnumøguleikum í arktiskum samfeløgum.
At enda takkaði landsstýrismaðurin Útnorðurráðnum fyri teirra virkna og áhaldandi arbeiði at knýta londini í Útnorði nærri hvør at øðrum og at virka fyri nýggjum samstarvsøkjum.
Seinnapartin varð fundur millum uttanríkisráðharrarnar í Føroyum, Grønlandi og Íslandi, har samstarvsavtala millum tey trý londini varð undirritað. Í avtaluni binda Útnorðurlondini seg til at vaksa um handilin sínámillum, taka burtur møguligar forðingar og samstarva á uttanríkisøkinum, eitt nú í mun til avbjóðingarnar, ið standast av Brexit.
At enda varð árligi fundurin í Hoyvíksráðnum hildin millum Føroyar og Ísland, har Grønland eisini luttók sum eygleiðari.


text:
Vancouver
Vancouver í British Columbia á vesturstrondini í Kanada er ein væl umtóktur býur. Mong vilja fegin sleppa at búgva har, og stór framgongd er í ídnaðinum. Havnin frystir ikki um veturin og liggur tí væl fyri til handilssamstarv við lond í Asia hinumegin Kyrrahav. Mong kinversk húski, helst úr Hongkong, búsettu seg her, áðrenn Hongkong fór undir kinverskt yvirræði í 1997.
Vinabýir[rætta | rætta wikitekst]
- Odessa, Ukraina (1944)
- Yokohama, Japan (1965)
- Edinburgh, Skotland, Stóra Bretland (1978)
- Guangzhou, Kina (1985)
- Los Angeles, Kalifornia, USA (1986)
- Seoul, Suðurkorea (2007)


text:
Orð: Hans Thomissøn
Týtt: G. Bruun
1. Maria var moyggin rein og skær,
sum skriftin sæla kallar,
í heimin Guðs einkarson hon bar,
sum ein ber yvir allar,
hann trælir av fjøtrunum hevur loyst
og blóð sítt út oyst
at bjarga oss heim til hallar.
2. Og vóru her allir vísir menn,
tað fagurt lið var vorðið,
teir høvdu tó ikki allir í senn
hans miskunn nóg væl á orði,
tí náðin og sannleikin skygdu øll
sum sól yvir fjøll,
tá boð frá himni varð borið.
3. Profetarnir longu forðum í,
tað skriftin man tær vissa,
oss boðaðu um ta sælu tíð,
tá deyðin skal brodd sín missa;
nú eru tey orð, sum burt reka sút,
í Krist’ gingin út,
og lív skalt tú ikki lissa.
4. Av Jessa runni tú kvistur vart,
tú Jákups stjørna og æra,
o, Jesus, kongur, ið syndir bart,
at lova tær vilja vit læra.
Hin falna Ádam tú reisti á fót
og veitti oss bót,
tú verja oss vilt og varða.
5. O, dugdi eg alskyns tungumál,
og gjørdist eg aldri møddur,
og hevði eg tungu, ið beit sum stál,
og sang sum einglarøddir!
So vildi eg ferðast um bygd og garð
at lovsyngja tær,
sum var mær frelsari føddur.


text:
Til arbeiðsgevarar og starvsfólkaleiðarar
Fá fleiri og betri umsøkjarar til tína starvslýsing
Send tína starvslýsing ókeypis beinleiðis til lesandi í Føroyum og uttanlands
Yrkistænastan hevur nú virka í eina tíð og úrslit vísa, at summir arbeiðsgevarar hava fingið fleiri umsóknir, enn vanligt er.
Um tú sum arbeiðsgevari vil nýta hesa skipan, skalt tú senda leinkjuna til tína starvslýsing til yrki@yrki.fo Lýsingin verður síðani send víðari til øll, sum eru undir útbúgving, og sum hava melda seg til Yrkistænastuna. Í dag eru umleið 1.850 føroyingar í skipanini, og teir búgva um allan heim. Lýsingarnar verða sendar, so hvørt tær eru okkum í hendi.
Studni hevur beinleiðis samband við flestu fólk, sum eru undir útbúgving – bæði her heima og uttanlands. Studni hevur eina skipan, Yrkistænastan, har fólk undir útbúgving kunnu fáa beinleiðis post á teirra teldupostadressu. Hesi fólk hava játtað, at tey ynskja at fáa sendandi starvslýsingar frá arbeiðsgevarum í Føroyum. Møguligu umsøkjararnir umboða allar hægri útbúgvingar tvs. útbúgvingar eftir miðnám.
Vinarliga


text:
Millum føroyingar er hon kanska kendast sum SAS-ligaðin. Soleiðis róptist hon tá Tódi Jónsson plagdi at skjóta mál fyri FCK. Seinastu árini hevur tryggingarfelagið Alka lagt navn til kappingina.
Tað verður broytt eftir hetta kappingarárið, skrivar DR í morgun.
"Tað er júst eftir ætlanini at vit gevast sum høvuðstuðil, tá sáttmálin gongur út. Vit eru glað fyri at hava givið okkara til danskan fótbólt. Samstundis er Alka blivið sjónligari." sigur Jacob Spangenberg, ið er ein av leiðarunum í Alka.
Um kappingin fer at hava ein høvuðstuðil, ella um fíggjarliga byrðan verður deild millum fleiri partar, er enn óvist.
Kelda: dr.dk


text:
Orð: Steintór Rasmussen
Lag: Jákup Zachariassen
Eg nú siti her í kvøld
Og eg skrivi heim til tín
Nú sólin missir vald og fer í kav
Tað ið ljósi dagur gav
Og tann myrka náttin tók
Og spyr meg ei hvar tíðin blívur av
Lívið her, og tann dagur sum er
Eri allatíð á ferð
Tú kanst sveima frí
Sveima uppum fjøll og ský
Far far far
Verðin bíðar eftir tær
Er í luftini eitt svar
Í hjørtunum ein vón
Og á gøtuni er kærleiki og trúgv
Um býarinnar mørk
Og um høvini og lond
Far avstað, sveima frítt og flúgv tín veg
Lívið her, og tann dagur sum er
Eri allatíð á ferð
Og lættir tú tær á
Fert tú so uppfrá
Tú finnur bert á ferðini títt flog
Flýgur so


text:
Helsinki er í 2017 farin framum Dover í ferðamannatali og er nú størsta ferjuhavnin ikki bert í Evropa, men helst í øllum heiminum, mált í talinum av ferðandi. Í 2017 hevði havnin í Helsinki 12,3 miljónir ferðandi, ein vøkstur upp á 2,4 prosent samanborið við árið fyri.
Tað var í høvuðsheitum ferjusiglingin til Tallinn, sum stóð fyri stóru hækkingini. Alt árið ferðaðust níggju miljónir ferðafólk millum Helsinki og Tallinn, góð trý prosent fleiri enn í 2016. Talið á ferðafólkum á cruiseskipum hækkaði við nærum 17 prosentum til 478.000, sum er met hjá havnini.
Sambært havnini er búskaparligi týdningurin fyri býin stórur. Ferðafólkini við ferjunum brúka meira enn 805 miljónir evrur um árið í høvuðsstaðarøkinum. Tallink, Viking Line og Eckerö Line røkja ferjusiglingina millum Helsinki og Tallinn alt árið. Haraftrtat kemur skjóttsiglandi ferjan hjá Linda Line, sum siglir um summarið.
Góðsumsetningurin í havnini í Helsingfors hækkaði 14 prosent og var upp á 14,3 miljónir tons, 7,3 miljónir tons innflutningur og 6,9 miljónir tons útflutningur. Talið á TEU'um (20 fóts bingjum) var upp á 491.000, ein hækking upp á nærum níggju prosent, og talið á lastbilum og trailarum 587.000, góð 11 prosent meiri enn árið fyri.
Kelda: Port of Helsinki/maritimedanmark.dk


text:
Ítróttur
Portugisiskur landsliðsvenjari til Havnar Svimjifelag
20. Jan 2014
Svimjarar í Havnar Svimjifelag kunnu gleða seg til at fáa ein væl skikkaðan venjara, nú nevndin í felagnum hevur gjørt sáttmála við portugisiska landsliðsvenjaran ígjøgnum seks ár, Rui Magalhães.
les meir
Ársins ítróttarnavn – viðmerkingar
07. Jan 2014
Í sambandi við kjakið, sum hevur stungið seg upp í sambandi við útnevningina av ársins ítróttanavni, hava Ítróttasamband Føroya og Róðrarsamband Føroya hesar viðmerkingar.
les meir
FM í bridge: Símun Lassaberg førir 1. deild
25. Nov 2013
FM-kappingin í bridge er nú komin í helvt. Liðið hjá Símun Lassaberg heldur sítt fyrsta pláss í 1. deild, og tað ger liðið hjá Eyðun Jakobsen eisini í 2. deild..
les meir
Billardið í Klaksvík flytur heimaftur
30. Okt 2013
Haldor Holm, sum varð ein av stigtakarunum til at menna føroyska billardspælið, hevði fylt 100 ár í hesum árinum, um hann hevði verið á lívið.
les meir
Við ella uttan bólt – stóri spurningurin
29. Okt 2013
Sambært kanningini ‘Ungfólk 2012’, sum umfataði 540 føroysk ung (276 gentur og 264 dreingir) fødd í 1996 (fimm prosent vóru tó eitt ár eldri ella yngri), hevur ítrótturin ein serligan leiklut í ungdómslívinum hjá teimum flestu. Men hvat vita vit í grundini um tey ungu í Føroyum? Hvussu vilja tey sjálvi lýsa tilveruna og heilsuna? Og hvat kunnu vit brúka kanningarúrslitini til? Lat okkum hyggja eitt sindur nærri at nøkrum av úrslitunum úr ‘Ungfólk 2012’ (sum er eitt slóðbrótandi føroyskt-íslendskt granskingarsamstarv).
les meir
HB varð heiðrað á ráðhústorginum
28. Okt 2013
Tað var stórfingin móttøka, HB fekk á ráðhústorginum leygardagin, har fótbóltsleikararnir vórðu móttiknir við hornblástri, rósum, røðum og fyrverki.
les meir
Símun Lassaberg førir 1. deild í bridge
27. Okt 2013
Eftir fýra umfør í FM í bridge fyri lið, liggur eysturoyarliðið hjá Símuni Lassaberg(Árni M. Dam, Marner Joensen, Dia Jacobsen, Pól Egholm) á odda.
les meir
At fáa sveittan fram
19. Okt 2013
Sambært kanningini ‘Ungfólk 2012’, sum umfataði 540 føroysk ung (276 gentur og 264 dreingir) fødd í 1996 (fimm prosent vóru tó eitt ár eldri ella yngri), hevur ítrótturin ein serligan leiklut í ungdómslívinum hjá teimum flestu. Men hvat vita vit í grundini um tey ungu í Føroyum? Hvussu vilja tey sjálvi lýsa tilveruna og heilsuna? Og hvat kunnu vit brúka kanningarúrslitini til? Latið okkum hyggja eitt sindur nærri at nøkrum av úrslitunum úr ‘Ungfólk 2012’ (sum er eitt slóðbrótandi føroyskt-íslendskt granskingarsamstarv).


text:
Nairobi
Nairobi (/naɪˈroʊbi/; lokalt [naɪˈroːbi]) er høvuðsstaðurin og størsti býur í Kenja. Býurin er m.a. kendur fyri Nairobi National Park, ið er eitt fríðøkið fyri vill djór, mitt inni í býnum. Býurin og økið kring býin eru Región Nairobi (Nairobi County, hvørs guvernørur er Evans Kidero. Býurin hevur gott 3 milliónir íbúgvar og liggur 1700 metrar yvir havinum. Býurin varð stovnaður í 1899 í sambandi við byggingina av jarnbreytini millum strandabýin Mombasa og landið Uganda. Í 1907 gjørdist Nairobi høvuðsstaður í Bretska Eysturafrika, og í 1963, tá ið Kenja gjørdist sjálvstøðug tjóð, gjørdist býurin høvuðsstaður í Kenja.
Innihaldsyvirlit
Landafrøði og veðurlag[rætta | rætta wikitekst]
Fyrisitingarliga økið á býnum fevnir um nærum 700 km². Býurin liggur umleið 1 700 metrar yvir havinum.
Nairobi liggur millum býirnir Kampala og Mombasa. Hann liggur nærindis tí Eysturafrikanska Rivudalinum (Great Rift Valley) og minni jarðskjálvtar henda av og á. Ngong Hills liggur móti vestri, Mount Kenya móti norði og Kilimanjaro í ein landssynning. Nairobiáin og hjááir renna gjøgnum landslutin. Parkir í býun eru m.a. Uhuruparkin, Central Park og Nairobi Arboretum.
Hæddarmunurin á umleið 1 700 metrar yvir havinum gevur Nairobi eitt lýtt veðurlag. Kvøldini kunnu gerast kølig, men aldri køld.
Gongdin í fólkatalinum[rætta | rætta wikitekst]
Hægstu skýskavarar í Nairobi[rætta | rætta wikitekst]
- Times Tower (140 metrar)
- Teleposta Towers (120 metrar)
- Kenyatta International Conference Centre (105 metrar)
- NSSF Building (103 metrar)
- I&M Bank Tower (99,1 metrar)
- Government Office Conference Hall (98 metrar)
- Provincial Headquarters (84,1 metrar)
- Cooperative Bank House (82,9 metrar)
- National Bank House (82 metrar)[2]
Keldur[rætta | rætta wikitekst]
- ↑ "Population Distribution by Political Units". knbs.or.ke. http://www.knbs.or.ke/index.php?option=com_phocadownload&view=category&download=583:volume-1b-population-distribution-by-political-units&id=109:population-and-housing-census-2009&Itemid=599. Heintað 2015-03-30.
- ↑ Skyscraperpage, heintað 7. januar 2016


text:
Á heimasíðu Runavíkar kommunu (far inn á bygging + tøk grundstykkir) ber til at síggja hvørji og hvussu mong grundstykki eru tøk og til sølu í kommununi. Har sæst eisini hvør kostnaðurin er.
Tey 43 tøku grundstykkini eru býtt soleiðis ímillum bygdirnar:
-
- 4 í Funningi
- 7 í Funningsfirði
- 3 í Oyndarfirði
- 2 í Skálafirði
- 8 á Skála
- 4 á Skipanesi
- 7 í Søldarfirði
- 5 í Lamba
- 1 í Saltangará
- 2 í Æðuvík
Áhugað kunnu seta seg í samband við Runavíkar kommunu á tlf. 417000 ella 417028 (Eyðun Rasmussen).
Annars er støðan í grundstykkjamálinum í Runavíkar kommunu hon, at 16 grundøkir í Saltangará verða tøk fyrsta dagin, tá útstykkingin/matrikuleringin er endaliga liðug. Ætlanin um møguleikan, fyri at byggja í Leitinum omanfyri Blikagøtu í Saltangará/Runavík, verður nú detailprosjekterað, og væntandi kann farast undir eina størri ætlan nakað fram í 2018, har rúm verður fyri 85 búeindum.
Arbeitt verður í løtuni við eini útstykkingarætlan í Kass í Rituvík. Runavíkar kommuna eigur økið, og rúm verður fyri 9-10 grundstykkjum. Samráðingar eru eisini í løtuni við Búnaðarstovuna um keyp av lendi á Skála, frá Hórheiðum og úteftir (suðureftir), har ætlanin er at fremja eina útstykking við rúmi fyri áleið 12 búeindum.
Tey, sum ynskja at vita meiri um tøk grundstykki í Runavíkar kommunu, kunnu fara inn á leinkjuna:


text:
Felags virðisprofilur
Felags virðisgrundarlag fyri dagstovnarnar í Vága kommunu.
Virðisgrundarlagið byggir á virðisgrundarlagið hjá Vága kommunu.
Virðini hjá Vága kommunu eru:
Lívsgleði – Samskifti – Framskygni.
Virðini eru tey grundsjónarmið, sum Vága kommuna byggir á, og sum skapa tann hugburð, sum er grundarsteinurin undir øllum tí, vit gera. Virðini eru hjartað í Vága kommunu. Uppgávan hjá dagstovnunum í Vága kommunu, er at menna og búgva børn til væl virkandi menniskju og borgarar í samfelagnum. Hvør stovnur sær hevur eitt virðisgrundarlag, sum byggir á okkara felags virðisgrundarlag.
Felags virðisgrundarlag fyri dagstovnarnar í Vága kommunu er:
• Spæligleði
• Samstarv
• Viðurkenning
Spæligleði:
Spæligleði er ein grundleggjandi partur av tí at vera barn. Frá tí, vit eru fødd, mennast okkara førleikar ígjøgnum spæl og rørslur. Við spæligleði meinast, at tað er gleðin í spælinum, hjá barninum, sum er drívmegin fyri barnsins menning. Her mennir barnið seg bæði rørsluliga og eisini málsliga, síni evnir til binding og innlæring, sítt hugflog og sítt sosiala lív. Við at eygleiða og stuðla barninum í spæli, vilja vit skapa eitt trygt og mennandi umhvørvið, á okkara dagstovunum, har børnini fáa nøkur heilsugóð, mennandi og spælandi barnaár. Spæligleði sum barn elvir til lívsgleði sum vaksin og nøgdsemi sum eldri
Samstarv:
Merkir at vit altíð vilja samstarv, fyri í størsta mun, at tryggja ein mennandi og stimbrandi dag á dagstovninum, fyri tað einstaka barnið. Fyrst og fremst, vilja vit samstarva við foreldrini, sum eiga og kenna børnini best, so dagurin verður so samanhangandi sum gjørligt. Vit vilja eisini samstarva við NR, Sernám, Skúlan, aðrar fakbólkar og námsvísindadeildina á Setrinum, fyri altíð at fylgja við seinastu greinsking, og halda okkara fakligu vitan dagførdað.
Viðurkenning:
Børn hava heilt frá byrjan av, ein grundleggjandi tørv á kenna seg virðismett, og avhildin í relasiónini við teirra næstu vaksnu. Viðurkenning styrkir upplivingina av at kenna seg sæddan, hoyrdan og fataðan. Vit vilja skapa eitt umhvørvið, sum er merkt av viðurkenning og lurtandi vaksnum, har børnini eru virkin í egnari menning og læru, har tey kenna grundleggjandi tryggleika og fáa dirvi til nýggjar avbjóðingar. Eitt umhvørvið har børnini fáa møguleikar, at menna atburð og førleikar, sum ger, at tey kunnu liva og handfara lívsumstøður í framtíðarsamfelagnum.


text:
Kenslan av snúltaríi, ein fluga á vegginum, har hon ikki hoyrir heima. Soleiðis kenni eg meg fyri tíðina. Sum ein lúrari, ið traðkar inn um eitt mark, sum langt síðani er viskað út, fyri mítt viðkomandi. Ja, satt at siga fyri einum 20 árum síðani. Eg loyvi mær at kalla hetta eina epidemi. Øll sum eg tosi við hava tað á sama hátt, ja also, allar kvinnurnar. Kvinnurnar á arbeiðsplássinum, kvinnurnar eg møti til handils. “Nú vísir tað seg at Isak nokk er bøssi! Tað fer tíðin at vísa, men hann hevur fríggjað við einum drongi, so tað kundi bent á tað. Og Eva og Jonas! Tey gjørdu tað bara liðugt. Og William og Nora! Hvat man tað fara at enda við? Eg sat og bíðaði eftir, at hann skuldi mussa hana, men so endaði parturin. Aja, man kennir alt aftur."
Og vit møta til arbeiðis við hovnum eygum, tí vit hava sitið alt ov leingi uppi, tí nú er mánadagur, og so koma fýra partar aftrat, ið verða vístir í sjónvarpinum og lagdir út á heimasíðuna, vissi man ikki nær at síggja (ella tað burdu tað verið, men kringvarpið ger ikki so skjótt av við at leggja partarnar út, sum eg vildi ynskt!)
Eg googlaði William, aka Thomas Hayes, og Noru, aka Josefine Frida Pettersen, í gjár. Bara fyri at fregnast eitt sindur. Hvat eru hetta fyri fantastisk fólk, sum spæla nakað so væl, at man kennir alt aftur? Allar tankarnar man gekk við tá, stúranir, longsulin eftir at passa inn og verða partur av einum bólki. Eg kann identifisera meg við fleiri av rollunum, men eisini síggi eg fleiri av teimum, eg gekk í student við, í leikarunum. Vissi tit ikki longu hava gitt tað, so tosi eg um norsku sjónvarpsrøðina “Skam”, sum kringvarpið keypti fyri stuttum. Ein røð, sum nokk eftir røttum burdi verið fylgd av soninum, ið er 14 ár. Men nei, her í húsinum er tað mamman uppá 39 ár, sum ikki kann lata ein part fara framvið. Hví? Tí hon er so ektað!
Tað tykist, sum eg róti í gomlum skuffum, sum langt síðani eru læstar, samstundis sum eg eri í løtuni, beint her, í einum heilt øðrum stað í lívinum, við heilt øðrum og fleiri royndum enn tá. Og hóast eg ikki kann lata vera við at hyggja, so fái eg eitt sindur ilt í búkin, tí minnini skola innyvir meg, og eg kundi ikki hugsað mær at uppliva tannárini aftur, slett ikki. Samstundis verið eg mint á tíðina, sum er farin alt ov skjótt. Nakað tað sama sum, tá eg finni gomlu skógvaeskjuna fram við gomlum myndum, brøvum og gomlu dagbókini. Tað tykist løgið, at eg einaferð havi átt hasar tankarnar, hóast eg minnist so væl, tá eg skrivaði teir niður. Í dag hevði eg slett ikki hugsað soleiðis, sum eg gjørdi tá, tað er sum at lesa dagbókina hjá einum barni, sum eg meiri ella minni eisini var. Og tað er stórt at hava teir svart uppá hvítt, mínir 20 ára gomlu tankar.
Viss ikki tit longu kenna røðina, kann hon absolut viðmælast!
Tá himmalin er myrkast síggjast stjørnurnar best
Tað eru ikki nógv, sum í friðartíð hava upplivað so stóra sorg, sum Fríðbjørg Jensen. Av sjey børnum hevur hon lagt fýra í...


text:
Bókmentaligt leygarkvøld í Sirkus/
Carl Jóhan lesur úr nýggju skaldsøguni í annaðkvøld
Rithøvundafelag Føroya skipar aftur fyri upplestri av yrkingum og søgum í Sirkus í Vágsbotni í Havn. Tiltakið verður leygarkvøldið 9. august, kl. 21.00, har høvið verður at hoyra Carl Jóhan Jensen, Vónbjørt Vang, Ludvík á Brekku og Róa Patursson lesa egnar tekstir. Seinni í hesum mánaðinum, tann 29. august, verður nýggja skaldsøgan hjá Carl Jóhan Jensen við heitinum Eg síggi teg betur í myrkri, løgd fram í Steinprenti í Havn. Longu í annaðkvøld ber til hjá áhugaðum at hoyra brellbitar úr nýggju skaldsøguni, tí rithøvundurin fer at lesa brot úr skaldsøguni í Sirkus.
Ein fjølbroytt skrá
Umframt Carl Jóhan fara trý onnur skald at lesa sínar tekstir. Rói Patursson fer at lesa nýtt tilfar hjá sær, sum kemur út í komandi Vencli. Ludvík á Brekku fer at lesa eina nýggja stuttsøgu og Vónbjørt Vang fer at lesa nýggjar og áður-útgivnar yrkingar. Tiltakið byrjar kl. 21,00 og er ókeypis.


text:
Fólkatalið vaks í øllum høvuðsøkjum í Føroyum í fjør. Undantak var í nøkrum fáum kommunum og fleiri bygdum, har fólkatalið minkaði nakað.
Nógv størsti vøksturin var í Tórshavnarøkinum, har fólkatalið vaks við 395, svarandi til 2,1%. Hetta er meir enn helvtin av fólkavøkstrinum fyri alt landið. Í tali koma síðani Eysturoyar og Norðoya sýslur við ávikavist 130 og 70 fólkum, í báðum førum svarandi til 1,2%. Men lutfalsliga var vøksturin størri í Sandoyar og Vága sýslum við ávikavist 1,9% og 1,7%. Minsti vøksturin var í Suðuroy við 0,8% og Streymoyar sýslu uttan Tórshavnarøkið við 0,7%.
Vøkstur í 21 kommunum, óbroytt og minking í 9
Fólkatalið veksur í 20 kommunum, hinvegin stendur tað í stað ella minkar í 10 kommunum. Nógv størsti vøksturin í tali er í Tórshavnar kommunu við 413 fólkum – hetta er 56% av fólkavøkstrinum fyri alt landið.
Síðan er ógviliga langt niður til hinar kommunurnar, har vøksturin er:
- Klaksvíkar kommuna við 55 fólkum,
- Eystur og Tvøroyrar kommunur við 38,
- Vága kommuna við 36,
- Sjóvar kommuna við 33,
- Vágs kommuna við 28,
- Fuglafjarðar og Sunda kommunur við 23,
- Nes kommuna við 21 og Kvívíkar kommuna við 19,
- Sørvágs við 16, Skálavíkar við 13,
- Hvannasunds og Sumbiar við 10
- Skopunar við 9, Eiðis við 7 og Runavíkar við 7,
- Fugloyar við 5, Sands og Kunoyar við 3,
- Óbroytt fólkatal er í Viðareiðis og Húsavíkar kommunum,
- Minking er í Hvalbiar kommunu við 17, Porkeris kommunu við 12, Hovs við 7, Vestmanna við 6, Húsa við 3, Fámjins við 2 og Skúvoyar kommuna við einum. Húsa kommuna, ið her er her tald fyri seg sjálvan, verður frá næstu uppgerð løgd saman við Klaksvíkar kommunu.
Stórar broytingar í bygdum og býum
Niðanfyri er yvirlit yvir broytingar í fólkatalið frá 1. januar 2000 til 2017 í bygdum og býum í kommununum. Tað eru einans 8 kommunur av teim 30, har bygdin og kommunan er eitt og tað sama. Allar hinar hava úr tveimum upp í 18 bygdir í kommununi:
- 18 bygdir í Tórshavnar kommunu,
- 15 í Runavíkar, 12 í Sunda og 7 í Klaksvíkar kommunu,
- 5 í Hvannasunds, Eystur, Sjóvar, Kvívíkar og Tvøroyrar kommunum,
- 4 í Sumbiar og Sørvágs og 3 í Nes, Eiðis, Vága og Húsavíkar kommunum,
- 2 bygdir eru í Fugloyar, Kunoyar, Húsar (sum verður partur av Klaksvíkar kommunu frá 1. jan. 2017), Fuglafjarðar og Skúvoyar kommunum.
- 1 bygd er í Viðareiðis, Vestmanna, Sands, Skopunar, Skálavíkar, Fámjins, Hovs, Porkeris og Vágs kommunum (í Vágs kommunu er tó eisini gamla markatalsbygdin Nes, men av tí at skrásetingin millum Nes og Vág ikki er nágreinilig aftureftir, eru báðar bygdirnar taldar saman sum ein).
Í talvuni niðanfyri sæst, at gongdin kann vera sera ymisklig í einstøku bygdunum í kommununum, sum t.d. í bygdunum í Tórshavnar, Sunda og Runavíkar kommunum.
Myndin niðanfyri vísir broytingina frá 1. jan. 2000 til 1. jan. 2017, Vinstrumegin eru bygdirnar, har fólkatalið er minkað, og høgrumegin bygdirnar, har fólkatalið er vaksið ella er óbroytt.
Vøkstur í flestu oyggjum, eisini nøkrum útoyggjum
Verður hugt eftir gongdini í einstøku oyggjunum, er munandi fólkavøkstur í øllum teim stóru oyggjunum. Í nøkrum av útoyggjunum veksur fólkatalið eisini: Fugloy við 5, Hestoy við 4, Svínoy við 3 og Stóra Dímun við einum. Í Mykinesi er ongin broyting, meðan fólkatalið minkar í Kalsoy við 8, Nólsoy við 4 og Skúvoy við 2 fólkum.
Dagførd og útgreinað íbúgvatøl eru at finna í hagtalsgrunninum her.